Srpske vojvode iz Prvog svetskog rata | Управа за сарадњу с дијаспором и Србима у региону\nHome>>>Srbija u WW1>>>Srpske vojvode iz Prvog svetskog rata\n14. jul 2014.\tSrbija u WW1 24,555 Views\nO junaštvu slavnih vojskovođa i danas se prepričavaju priče, pevaju pesme i pišu knjige, a neke vojne strategije se i u moderno doba proučavaju na najuglednijim univerzitetima u svetu. Oni su se svojim delima i požrtvovanošću u ratovima koji su zadesili Srbiju na početku 20.veka, a naročito Prvom svetskom ratu, zlatnim slovima upisali u svetsku istoriju.\nNenadmašiv strateg, vojvoda Radomir Putnik\nDa je hrabar vojskovođa i odličan strateg, vojvoda Putnik dokazao je još u srpsko-turskim ratovima, a onda i u balkanskom ratu gde je spretnim komandovanjem obezbedio pobedu u Kumanovskoj, a u II balkanskom ratu u Bregalničkoj bici. Veština, znanje i pronicljivost ovog srpskog vojvode još jednom je dokazana u Prvom svetskom ratu, kada je kao načelnik Glavnog generalštaba Vojske Kraljevine Srbije organizovao sve ratne planove srpske vojske.\nSpomenik Radomiru Putniku u Beogradu\nTvorac moderne srpske vojske, kako ga mnogi nazivaju je u okviru školovanja i obuke oficira uveo različite novine, uključujući i rešavanje taktičkih zadataka. Srpsku vojsku je osavremenio novim naoružanjem, na ključna mesta je postavio talentovane oficire i nije dozvolio da se politika umeša u vojne poslove. Ostao je upamćen i kao prvi srpski vojvoda i jedan od najmudrijih vojskovođa Velikog rata.\nZasluge za niz pobeda koje je vojska ostvarila pod njegovom komandom, kao i briljijantne strategije koje je napravio uvele su ga u ratne udžbenike a teška odluka o povlačenju vojske preko albanskih planina, koju je Putnik morao da donese, očuvala je čast srpske vojske i naroda. Nosilac je najviših domaćh i međunarodnih vojnih odlikovanja. Kanađani, saveznici Srbijeiz Velikog rata, odali su mu počast tako što su jednu od svojih planina nazvali po njemu.\nSlavni general zadivljujuće hrabrosti, vojvoda Živojin Mišić\nU ratnoj istoriji ovaj srpski general i vojvoda često se naziva najbrilijantnijim vojskovođom Prvog svetskog rata. Svojom gotovo očinskom brigom za narod, zemlju i svakog vojnika, vojvoda Mišić je učestvovao u svim ratovima Srbije od 1876. do 1918. godine.\nGrob vojvode Mišića u Aleji velikana\nNjegova najveća zasluga ogleda se u izuzetnoj hrabrosti da preuzme komandu nad Prvom armijom koja se pred Kolubarsku bitku nalazila u veoma teškom stanju. Povrativši joj poljujani moral, uspeo je da izuzetnim taktičkim potezima zaposedne Suvoborski greben, a potom i potpuno razbije austrougarsku vojsku. Pobeda u Kolubarskoj bici jedna je od najvažnijih i najslavnijih srpskih trijumfa u Velikom ratu, a generalu Mišiću donela je čin vojvode.\nIako dva puta penzionisan, pa reaktiviran ovaj hrabri vojskovođa je 1918. godine postavljen za načelnika Vrhovne komande. U septembru iste godine, predvodeći srpsku vojsku prilikom proboja Solunskog fronta, srpska vojska je na čelu sa vojvodom Živojinom Mišićem ispisala jednu od najslavnijih stranica svoje ratne istorije.\nPronicljivi vojvoda Stepa Stepanović\nMudrost i veliko vojničko iskustvo koje je vojvoda Stepanović stekao učevstvovaši u srpsko-turskim, srpsko-bugarskim kao i balkanskim ratovima krunisane su uspehom u Prvom svetskom ratu. Zbog odsustva vojvode Putnika, 23. jula 1914. godine, Stepanović dobija zadatak da ga zastupa na mestu načelnika Glavnog generalštaba. Prva i važna uloga bila je mobilisanje i koncentracija srpske vojske, koja se usled nedostatka materijalnih sredstava, municije i uniforma odvijala izuzetno teško.\nKuća vojvode Stepe u Kumodražu u Beogradu\nSpretnošću i snalažljivošću vojvode Stepanovića gotovo sve jedinice bivaju na svom mestu do 10. avgusta, a on preuzima komandu nad Drugom armijom. Izvedbom složenog marš-manevra Druge armije, kao i briljijantnog strateškog grupisanja vojske na udarnim pozicijama, Stepanović uočava da masiv Cera može imati izuzetnu važnost u predstojećoj bici. Zahvaljujući toj odluci, srpska vojska nakon gotovo deset dana teške i krvave borbe uspeva da izvojeva prvu savezničku pobedu u Velikom ratu.\nSpomenik vojvodi Stepi u Beogradu\nZa ovaj poduhvat Stepanović dobija čin vojvode a njegovi hrabri poduhvati nastavljaju se do samog kraja rata, kada su teškom i složenom operacijom na način nepoznat u dotadašnjoj istoriji ratovanja Druga i Prva armija u sadejstvu sa savezničkim snagama, probili neprijateljski front i gonile razbijene bugarske i nemačke trupe, sve dok 29. septembra 1918. godine nisu prinudile Bugarsku na kapitulaciju, i otvorile put za konačno oslobođenje Srbije.\nVojvoda Petar Bojović: Impresivna vojna karijera duga 45 godina\nHrabrost i izvanredne vojničke i strateške sposobnosti, vojvoda Bojović pokazuje još 1872. godine učešćem u srpsko-turskim ratovima. Te osobine pratiće ovog slavnog komandanta kroz sve ratove koje je Srbija vodila u periodu od 1876-1918. godine. Iako je gotovo na samom početku Prvog svetskog rata ranjen, Bojović je nastavio da komanduje Prvom armijom sa kojom je prešao Savu, oslobodio donji Srem, i učestvovao u bici na Drini.\nSve veći pritisci nadmoćnijih neprijatelja, naterale su srpsku vojsku 1915. godine na povlačenje preko Kosova, a vojvoda Bojović je postavljan za komandanta trupa novih oblasti. Sprečavanje proboja bugarske vojske na Kosovo, a samim tim olakšavanje povlačenja srpske vojske na Jadransko primorje, jedna je od najvećih zasluga ovog velikana srpske ratne istorije. Iste godine, zbog bolesti vojvoda Putnik napušta mesto načelnika Štaba Vrhovne komande, a na njegovo mesto dolazi Bojović.\nSvojom temperamentnošću i izuzetnim pregovaračkim sposobnostima Bojović je odigrao važnu ulogu u prevoženju vojske na Krf, kao i njenom oporavku, reorganizaciji i prebacivanju na Solunski front.\nZbog sukoba sa glavnom komandom savezničkih snaga, u junu 1918. godine Bojović podnosi ostavku na mesto načelnika Štaba i po drugi put postaje komandant Druge armije. U velikoj solunskoj ofanzivi, zajedno sa Prvom armijom vojvode Stepanovića snažnom i upornom borbom probili su neprijateljski front, i gonili bugarsku vojsku sve do kapitulacije. Za ove slavne pobede Bojović je unapređen u čin vojvode.\nHrabrost, dostojanstvenost, čast, borbenost ali i genijalne ratne strategije osobine su po kojima će ostati upamćene srpske vojvode.\nPrevious Nikola Pašić, političar pola veka\nNext Osmatračnica sa Kajmakčalana


Počast žrtvama Prvog svetskog rata | Evropa | DW | 27.06.2014\nPočast žrtvama Prvog svetskog rata\nLideri EU sastali su se na samitu na kojem će glavna tema biti izbor novog predsednika Evropske komisije. U belgijskom Ipru priređena je svečanost povodom obeležavanja 100. godišnjice od početka Prvog svetskog rata.\nNemačka kancelarka Angela Merkel i šefovi ostalih 27 zemalja-članica Evropske unije zajedno su posetili muzej u poljima Flandrije i ispred memorijalnog spomenika „Menin Gate“ odali počast stradalim vojnicima. Na ploči memorijalnog spomenika ugravirano je 55.000 imena nestalih vojnika britanskog Komonvelta – među njima je i ime jednog rođaka britanskog premijera Dejvida Kamerona. Tamo su šefovi država i vlada minutom ćutanja odali počast žrtvama Prvog svetskog rata. Reč je o 17 miliona stradalih u periodu od 1914. do 1918.\nRegion oko Ipra na severozapadu Belgije posebno simbolizuje strahote Prvog svetskog rata. U Flandriji su nemačke trupe 1915. po prvi put upotrebile otrovni gas.\nDejvid Kameron i Angela Merkel u belgijskom Ipru\nU borbama je stradalo na stotine hiljada britanskih i nemačkih vojnika. Mnogi leševi potonuli su u blatu flandrijskih polja. Njihova tela nikada nisu identifikovana niti zvanično pokopana.\nPre sto godina, 28. juna 1914, atentat na austrijskog prestolonaslednika Franca Ferdinanda u Sarajevu bio je neposredan povod za izbijanje Prvog svetskog rata. Mesec dana kasnije, Austro-Ugarska je objavila rat Srbiji. S obzirom na tadašnja savezništva, u rat su ušle Nemačka, Francuska, Velika Britanija i Rusija. Tek nakon četiri godine, 11. novembra 1918, rat je završen porazom Nemačke i Austrije.\n„Besmisleno, beskrajno, nemilosrdno“\nPredsednik Evropskog saveta Herman Van Rompej je tokom ceremonije pronašao nadahnute reči: „Tog prelepog leta, ljudi u Evropi još nisu shvatali šta znači sveobuhvatni rat“, rekao je taj političar porijeklom iz Flandrije. Na kraju su milioni, i to na svim stranama, izgubili živote: „Eksplozije, gas, smrad, strah…“ Nemačka kancelarka Angela Merkel je izjavila: „Mislim da nam to još jednom pokazuje u kakvom dobrom vremenu sada živimo, kada postoji Evropska unija i zbog toga šta smo naučili iz istorije.“\nOdluka o predsedniku Evropske komisije\nOčekuje se da će lider Evropske unije na samitu u petak (27.6.) doneti odluku o predsedniku Evropske komisije. Evropski socijalisti su, prema izjavama nekih od lidera zemalja EU, pristali na to da na mesto predsednika Evropske komisije bude izabran kandidat stranaka desnice, Luksemburžanin Žan-Klod Junker, koji će morati da uvaži zahteve socijalista da se snažnim investicijama, uz „stezanje kaiša“, pokrenu proizvodnja i otvaranje radnih mesta u čitavoj Evropskoj uniji.\nImenovanju Žan-Klod Junkera za predsednika Evropske komisije posebno se protive Velika Britanija i Mađarska\nIzboru Junkera se, uz mađarskog premijera Viktora Orbana, još uvek ozbiljno protivi jedino britanski premijer Dejvid Kameron, ističući britanski stav da je Junker „previše federalno nastrojen“ kada je reč o budućem razvoju EU. London ne želi jačanje političke Evrope, već da EU prvenstveno bude veliko slobodno tržište.\nDanas će lideri Evropske unije potpisati sporazum o pridruživanju s Gruzijom, Moldavijom i Ukrajinom, a očekuje se i da potvrde odluku šefova diplomatija da se Albaniji dodeli status kandidata za članstvo u Evropskoj uniji.\nAutor Belma Šestić / dpa, afp,epd\nPovezani sadržaji Evropa, Evropa, Prvi svetski rat\nKljučne reči EU, samit, Belgija, Prvi svetski rat, Flandrija\nTrajni link https://p.dw.com/p/1CREv


Otvoren konkurs za Plaketu Svetog Prokopija - Topličke Vesti | Topličke Vesti\tOtvoren konkurs za Plaketu Svetog Prokopija - Topličke Vesti\nPROKUPLJE- Organizacioni odbor za obeležavanje gradske slave Sveti Prokopije, održao je danas prvu sednicu na kojoj je dogovorio, da će se ovogodišnje slavske svečanosti organizovati u skladu sa preporukama i merama Vlade Republike Srbije, a u cilju zaštite od infekcije korona virusom.\nSvi članovi ovog odbora, složili su se sa tim da ove godine izostanu brojna kulturna i sportska dešavanja, a da se, ukoliko epidemiološka situacija dozvoli, u oči gradske slave 20. jula organizuju samo litije i akademija, a na sam dan Svetog Prokopija 21. jula i praznična liturgija. Ovom prilikom je naglašeno da sve ove svečanosti mogu i treba da se održe na otvorenom.\nSa današnjim danom otvoren je poziv za dostavljanje predloga za dodelu plakete i pohvalnica Svetog Prokopija, koji će trajati do 14. jula ove godine.\nOrganizacioni odbor je ovom prilikom pozvao pojedince, organizacije i udruženja građana, da upute svoje pisane predloge za dodelu ovogodišnjih priznanja, koja se tradicionalno dodeljuju povodom gradske slave Prokuplja. Predlozi se mogu dostaviti i na pisarnici Gradske uprave, ili poštom na adresu Grad Prokuplje, Nikodija Stojanovića Tatka br.2 18400 Prokuplje.\nPlaketa Sveti Prokopije, kao najveće priznanje Grada Prokuplja, dodeljuje se za posebno iskazane rezultate i dostignuća u oblasti nauke, kulture, obrazovanja, privrede, zdravstvene zaštite, zaštite životne sredine, za razvoj lokalne samouprave i humanitarno delovanje u gradu Prokuplju. Sveke godine tradicionalno se dodeljuju tri pohvalnice i Plaketa Sveti Prokopije pojedincu ili organizaciji. Ovo priznanje se može dodeliti istom licu ili organizaciji samo jedanput.\nU Organizacionom odboru za obeležavanje gradske slave Sveti Prokopije ističu da, predloge za dodeljivanje Plakete i pohvalnica, mogu upućivati fizička i pravna lica, kao i gradski organi.\nKratak url URL: https://toplickevesti.com/?p=483471\n1 komentar za “Otvoren konkurs za Plaketu Svetog Prokopija”\n7. jula 2020. - 21:38\nDajte “Našoj deci”.


Španska Primera i naredne tri sezone na Sport Klubu | Adria Daily\nŠpanska Primera i naredne tri sezone na Sport Klubu\nReal i Barsa i dalje samo na SportKlubu\nVodeci sportski kanal u regionu, Sportklub, i spanska Primera nastavljaju saradnju i naredne tri sezone. Posle tri vrlo uspesne godine, novi ugovor o ekskluzivnom pravu na prenose jedne od najkvalitetnijih fudbalskih liga na svetu potpisan je na obostrano zadovoljstvo. To znaci da ce gledaoci Sportkluba naredne tri godine imati priliku da svakog vikenda uzivaju u majstorijama Mesija, Ronalda i drugih, kao i u velikom rivalitetu dva najpopularnija kluba na svetu – Real Madrida i Barselone.\n– Najbolji fudbal i u novoj sezoni ostaje na kanalima Sportkluba! Nastavkom saradnje sa spanskom Ligom BBVA ili Primerom, kako je poznatija u svetu, potvrdjeno je da je Sportklub najgledaniji i najrespektabilniji sportski kanal u regionu. Ponosni smo na cinjenicu da smo i dalje vlasnici najatraktivnijih i najekskluzivnijih sportskih sadrzaja, sto uz najbolji moguci kvalitet slike i komentare najstrucnijih sportskih novinara i komentatora daje mogucnost gledaocima da se u potpunosti prepuste uzivanju – rekao je direktor i glavni i odgovorni urednik Sportkluba, Nemanja Simeunovic.\nVrednost novog ugovora Sportkluba sa spanskom Primerom najveci je ikad sklopljen na prostorima juzne i jugoistocne Evrope. To je jos jedna potvrda spremnosti i zelje Sportkluba da svojoj vernoj publici obezbedi najekskluzivnije sportske sadrzaje.\n– Na trzistu sportskih prava nema svetske krize. Cene skacu u nebo, ali nasi gledaoci znaju – sve sto je vazno i kvalitetno gleda se na SK. Iako je spanska liga najskuplji programski sadr\_aj, mi smo pored nje u ponudi zadrzali i englesku Premijer ligu, koja pocinje ovih dana, zatim kvalifikacije za Evropsko i Svetsko prvenstvo, te, izmedju ostalih, holandski, turski, austrijski, ruski, ukrajinski, svajcarski fudbal, ali i najveca kosarkaska takmicenja, Formulu 1 i Moto GP, Dijamantsku atletsku ligu, najvece teniske turnire i jos mnogo toga. Za ljubitelje sporta vazno je da podsetimo i da cemo prenositi i utakmice drugih liga Spanije i Engleske, Segundu i Cempionsip, koje takodje imaju veliki broj ljubitelja u regionu – zakljucio je Simeunovic.\nTakmicenje startuje 22. avgusta, a najveci derbi svetskog fudbala, El klasiko, u novoj sezoni na programu je u 12. kolu, pocetkom novembra.


Autor: Aleksandar Bojović\n12.03.2021 u 20:00\nPolicajac u „ferariju” vrednom 400.000 evra\nPripadnik Ministarstva unutrašnjih poslova Srbije bio je u „ferariju” od 400.000 evra koji pripada izvesnom Bajramiju saradniku Nasera Keljmendija, izjavio je preksinoć predsednik Srbije Aleksandar Vučić. „Problem je šta srpski policajac radi u ’ferariju’ gospodina Bajramija, koji sa Naserom Keljmendijem diluje drogu. I niko se u medijima time nije bavio kada sam pričao o tome”, rekao je Vučić za TV Pink. On je upitao da li su ljudi koji imaju za automobil 400.000 evra i desetine miliona evra u bitkoinima, na računima, spremni da prepuste da ih jedan čovek uništava. „Ne, učiniće sve i uradili su sve zajedno sa ljudima koje sam između ostalog ja postavljao na određene funkcije, da mi unište život i meni i mojoj deci, najgnusnijim i najbesmislenijim lažima”, kazao je\n26.02.2021 u 13:20\nPolicija pretresa restoran „Kasina” u centru Beograda\nJake policijske snage blokirale su oko podneva restoran „Kasina” u centru Beograda gde pretresaju lokal u potrazi za dokazima u okviru istrage protiv organizovane kriminalne grupe Veljka Belivuka. Pripadnici policije sa fantomkama i naoružani dugim cevima obezbeđuju prilaze restoranu čije su obezbeđenje, prema nezvaničnim informacijama, činili članovi Belivukove grupe. Na autobuskoj stanici ispred Kasine parkirana su tri crna policijska kombija, a na platou ispred restorana okupljen je veliki broj građana i novinarskih ekipa.\n24.02.2021 u 09:38\nAca Bosanac priveden u istrazi protiv Belivuka\nAleksandar Kajmaković, zvani Aca Bosanac, suvlasnik više beogradskih restorana i klubova, priveden je juče u Službu za borbu protiv organizovanog kriminala (SBPOK). Kako nezvanično saznajemo, on je priveden povodom istrage koja se vodi protiv grupe Veljka Belivuka, međutim, nije poznato da li je osumnjičen ili je u policiji dao izjavu kao građanin. Takođe, prema našim nezvaničnim saznanjima, Belivukovo obezbeđenje čuvalo je lokale koje je vodio Kajmaković. Podsetimo, Veljko Belivuk zvani Velja Nevolja, uhapšen je početkom februara u velikoj akciji MUP-a i BIA. Beogradski mediji su preneli saznanja od neimenovanog sagovornika koji tvrdi da su se pojedine firme Veljka Belivuka vodile na Kajmakovića. Spekuliše se i da policija proverava sumnje da je Kajmaković zajedno s Belivukom\n18.02.2021 u 20:20\nPolicija ispituje vezu Belivuka i snajperiste\nU okviru akcije rasvetljavanja krivičnih dela grupe koju su predvodili Veljko Belivuk i Marko Miljković, predmet policijske istrage je i odnos Belivuka i snajperiste Nebojše J, bivšeg pripadnika 63. padobranske brigade Vojske Srbije. On je nedavno priveden i kod njega je pronađeno sedam dugih cevi. Nebojša J. je navodno obučavao Veljka Belivuka i njegove ljude u gađanju iz snajperske puške. Ove sumnje potvrđuje i snimak nastao u šumi kod Tršića, na kojem se vidi kako snajperista „upucava” snajper i objašnjava Belivuku kako da drži pušku, kako da cilja… Nakon privođenja snajperiste, pojedini mediji su objavili i fotografiju na kojoj on slobodno hoda po Beogradu noseći kofer u kojem je puška. Komentarišući ovu fotografiju, predsednik Srbije Aleksandar Vučić je rekao da se on nije\n14.02.2021 u 21:00\nBelivukov klan imao snagu da napadne vrh države\nNastavljamo dalji rad na slučaju organizovane kriminalne grupe Veljka Belivuka i verujem da ćemo ubrzo identifikovati i privesti nadležnom tužiocu policijske službenike, državne funkcionere i tajkune, koji su sa njima bili povezani, kaže u intervjuu za „Politiku” Ninoslav Cmolić, zamenik načelnika Uprave kriminalističke policije (UKP). On ističe da sve indicije ukazuju na to da je ova grupa imala kapacitet da izvrši najteža krivična dela, ugrožavanje sigurnosti i ubistvo predstavnika najviših državnih organa. Da li je Belivukov klan opasan na nivou „zemunskog klana”? Kriminalna grupa koju je predvodio Veljko Belivuk je bila vrlo organizovana i nasilna i cilj joj je bio ubistva protivnika i sticanje finansijske moći. Svaka organizovana kriminalna grupa ima specifičnost i organizovana\n11.02.2021 u 20:20\nDug spisak ubijenih „pantera”, trag vodi do Belivuka i Zvicera\nU nastavku istrage protiv organizovane kriminalne grupe Veljka Belivuka uhapšen je i Nišlija Marko Andrić Kuzman. Naredbom o sprovođenju istrage Tužilaštva za organizovani kriminal, Andrić se tereti da je pripadnik kriminalne grupe Veljka Belivuka i Marka Miljkovića, koji se zajedno sa njima tereti i da je izvršio jedno ubistvo. Andrić, međutim, nije priveden zajedno sa pripadnicima ove grupe u akciji tužilaštva i SBPOK-a prošlog četvrtka zbog pomenutih krivičnih dela, već je istog dana uhapšen u Nišu pod sumnjom da je izvršio nedozvoljeno držanje oružja i droge za ličnu upotrebu. Portparol Osnovnog javnog tužilaštva u Nišu Ivan Marković potvrdio je za Tanjug da je Andriću nakon saslušanja u petak određen pritvor do 30 dana i da se on nalazi u KPZ Niš. Belivuk i Marko Miljković\n10.02.2021 u 20:00\nBelivuk upao u klopku lažne dojave o hapšenju\nPolicija i BIA dugo su planirale hapšenje grupe Veljka Belivuka, a u okviru ove akcije služba je namerno plasirala lažnu informaciju da će se privođenje odigrati 5. februara. To je preko Belivukovog insajdera iz službe stiglo do njega, nezvanično saznajemo od sagovornika upućenog u istragu. Međutim, BIA i policija su akciju pripremale za dan ranije (4. februar) kada je Belivuk, verujući svojoj „krtici”, počeo da radi na uništavanju dokaza. Policija ga je na ovaj način pretekla i uhapsila dok je vozio automobil „smart” koji je nameravao da uništi. Poslednjih dana dosta se govorilo o tome ko su insajderi Belivukove grupe iz policije. Neka imena već izlaze iz okvira spekulacija jer se polako odmotava klupko zaposlenih u državnim institucijama, osumnjičenih da su bili saradnici\n03.02.2021 u 20:20\nKoluvijin vozač uhapšen zbog heroina iz Turske\nU zajedničkoj akciji američke agencije DEA, srpske i bugarske policije zaplenjeno je 22 kilograma heroina i privedeno sedam osoba. Kako nezvanično saznajemo, među uhapšenima je i Miloš Tofilović (47) iz Čajetine, koji je istražnim organima Srbije poznat kao vozač Predraga Koluvije, vlasnika poljoprivrednog gazdinstva „Jovanjica”. Tofilović se nalazi na optužnici u slučaju plantaže marihuane „Jovanjica”, na kom su osim njega i Predraga Koluvije, još sedmorica njihovih saradnika. On je nakon otkrivanja ove afere u novembru 2019. uhapšen, a nedavno je pušten iz pritvora. Pored optužbi da je bio član kriminalne grupe Predraga Koluvije, Tofilović je optužen i za falsifikovanje isprava. Njegovo ime se pominje i u drugoj optužnici u slučaju „Jovanjica”, poznatoj kao „Jovanjica dva”, kojom\n02.02.2021 u 08:38\nUbica Skoletovog sina nosio šubaru i štap\nPolicija traga za ubicom dvadesetdvogodišnjeg Zorana Uskokovića likvidiranog u mafijaškom obračunu u petak, pola sata pre ponoći, pored prodavnice u beogradskom naselju Kanarevo brdo u Borskoj ulici. Istražitelji su u nastavku istrage pregledali snimke kamera za video-nadzor koje prikazuju atentatora obučenog u crni mantil sa šubarom na glavi i štapom u ruci. Prema saznanjima iz istrage, ubica maskiran u stariju osobu tokom mimoilaženja sa Uskokovićem iz mantila je izvukao pištolj i pucao mu u glavu i grudi. Kada je mladić pao, ubica mu je prišao i ispalio hitac u potiljak. Nalazi istrage pokazuju da je u žrtvu ispaljeno najmanje četiri metka. Reč je o planiranoj, profesionalnoj likvidaciji, a ubica je znao tačno kretanje žrtve i te noći je sačekao na mračnom mestu. Kako nezvanično\nPočetna / Aleksandar Bojović


Pojačane patrole saobraćajne policije u blizini svih škola | Beogradske vesti\nPotpredsednik Vlade Republike Srbije i ministar unutrašnjih poslova Nebojša Stefanović uputio je, povodom sutrašnjeg početka nove školske godine, apel svim učesnicima u saobraćaju da poštuju saobraćajne propise kako bi sačuvali živote mališana.\nStefanović je, prilikom posete Osnovnoj školi „Nikola Tesla“ u opštini Rakovica, rekao da je zadatak MUP-a da nijedno dete ne strada u saobraćaju.\nOn je naveo da je cilj ove posete da se pre svega upozore vozači, roditelji i svi ostali učesnici u saobraćaju na to da sutra počinje školska godina i da se mora obratiti posebna pažnja na mališane koji prvi put polaze u školu, ali i na sve ostale đake.\nPrema njegovim rečima, roditelji treba da posebno vode računa o vezivanju sigurnosnih pojaseva, korišćenju sigurnosnih sedišta i poštovanju pravila o ograničenju brzine, koja je, kako je podsetio, u blizini škola 30 kilometara na sat.\nStefanović je, ukazavši na to da je zadatak policije da osigura bezbednost dece i zaposlenih u školama, naveo da će u narednih mesec dana u blizini svih škola u Srbiji biti pojačane patrole saobraćajne i policije opšte nadležnosti.\nOn je podsetio na to da od ove školske godine, na inicijativu MUP-a, počinje projekat „Osnovi bezbednosti dece“, u okviru kojeg će policijski službenici učenike četvrtog i šestog razreda podučiti kako da se ispravno ponašaju u slučajevima vanrednih situacija.\nTakođe, kako je dodao, đaci će biti upoznati sa tim kako da se bezbedno ponašaju u saobraćaju, ali biće im ukazano i na bezbednosne rizike i pretnje od narko-trafikinga i nasilja na internetu.\nStefanović je istakao da, pored edukativnog i preventivnog karaktera, ovaj projekat treba da približi rad policije đacima, kako bi oni policajce doživljavali kao nekog ko brine o njihovoj bezbednosti.\nOn je istovremeno izrazio zahvalnost Agenciji za bezbednost saobraćaja, ali i drugim partnerima koji zajedno sa Ministarstvom unutrašnjih poslova kroz različite projekte učestvuju u osnaživanju svesti kod ljudi o važnosti bezbednosti u saobraćaju.\nPosted in Beograd - Vesti Beograd, BEOGRAD-SRBIJA, ČUJEM JOŠ I ...Tagged #Nebojsa Stefanovic\nRepublički zavod za statistiku saopštio je danas da je industrijska proizvodnja u Srbiji u julu 2017. godine veća za 4,2 odsto u poređenju sa istim mesecom 2016. godine, dok je u odnosu na prošlogodišnji prosek veća za dva odsto. U saopštenju se navodi da je industrijska proizvodnja od januara do […]\nDuerte „skresao“ prihode komisiji za ljudska prava\nVučić: Crna Gora za Srbiju važan partner i prijatelj


Do kraja godine počeće radovi na prvoj deonici na delu puta između Beograda i Zrenjanina, rekao je predsednik Pokrajinske vlade Igor Mirović povodom sastanka sa predstavnicima kineske kompanije China Shandong International Economic.\n– Projekat brzo napreduje i očekujemo da do kraja godine počnu radovi na prvoj deonici na delu puta između Beograda i Zrenjanina. Pokrajinska vlada će pomoći, u koordinaciji sa lokalnim samoupravama, u pripremi projektno-tehničke dokumentacije, kako bi što pre počela realizacija ovog velikog poduhvata, auto-puta koji je od ogromnog značaja za Vojvodinu, Srbiju i sve naše građane – rekao je Mirović, navedeno je na sajtu Pokrajinske vlade.\nNa sajstanu je razgovarao sa direktorom ogranka koneske kompanije Džang Điančaom, a prisustvovao je i pokrajinski sekretar za energetiku, građevinarstvo i saobraćaj Ognjen Bjelić.\nPrevious articleUŽAS U ZRENJANINU: Pijan pucao iz pištolja!\nNext articlePronađeni narkotici u Titelu i Bečeju


Žestival=Međunarodni festival prirode i tradicije - Užicka Republika Press\nŽestival ne promoviše rakije kao alkoholno piće, već je cilj ovog događaja da ukaže da voćne rakije kao hedonističko piće, koje karakteriše visok kvalitet proizvodnje predstavljaju potencijalni izvozni proizvod. Pojedini proizvođači koji su učesnici Žestivala, izvoze i prodaju i na domaćem tržištu svoje rakije po cenama koje dostižu 50-60 evra, istakao je Branislav Mitrović, predsednik Organizacionog odbora 4. Žestivala.\nOn je dodao da od ove godine Žestival dobija karakter Međunarodnog festivala prirode i tradicije, i ubuduće će biti mesto poslovnih susreta proizvođača voćnih rakija i tradicionalnih proizvoda sa distributerima, hotelijerima i trgovinskim lancima. Žestival se održava 31. avgusta i 1. septembra\nKrajnji cilj je promocija domaćih proizvoda Zlatiborskog kraja koji treba da nađu put do zahtevnog tržišta.\nDa je Žestival dobra prilika za male proizvođače da izlože proizvode i ostvare nove poslovne kontakte, dokazuje i Dragica Ojdanić, proizvođač kozjeg sira. Ona u domaćinstvu u Ravnima odgaja veliki broj koza, koje u ovom selu imaju idealne uslove za brst. Zahvaljujući Žestivalu stekla sam nove kupce u Užicu, a trenutnu naš kozji sir (sa i bez dodataka) služi se i nekoliko hotela na Zlatiboru i drugim turističkim mestima u okolini, istakla je ona.\nŽestival će početi u petak, 31. avgusta u 21 sat koncertom Užičani za Užičane. Centralni dan je subota, 1. septembar kada će u 12 časova i zvanično biti otvoren Žestival i dodeljene nagrade najboljim proizvođačima voćnih rakija.\nNajeminentnija komisija sačinjena od domaćih stručnjaka koji su kao takvi prepoznati i u svetu, ocenila je početkom avgusta 112 uzoraka prirodnih voćnih rakija i BIH,Crne Gore i Srbije, rekao je Mitrović.\nU celodnevnom kulturno-umetničkom programu u subotu će nastupiti četiri užička folklorna ansambla (Prvi Partizan, Sevojno, Era i Zavičaj) sa 23 koreografije, zatim pet pevačkih grupa. Od 21 čas počeće Boemsko veče na kome će se govoriti o boemima koji su stvarali Užice.\nPosetioci Žestivala biće u prilici da i ove godine degustiraju Šuljagine lepinje sa sve, i da se na izložbi poljoprivredne mehanizacije upoznaju sa najnovijom ponudom prisutnih proizvođača.


Zlatibor planira da do 2027. dostigne milion turista godišnje - News - Turistički svet\nZlatibor planira da do 2027. dostigne milion turista godišnje\nGrađevinska sezona i pripreme za predstojeću letnju sezonu na Zlatiboru u punom su jeku. Ulaganja u nove infrastrukturne projekte i uređenje turističkog mesta i lokaliteta na celoj teritoriji opštine, generišu nove privatne investicije i povećanje turističkog prometa. Izgradnjom gondole, ali i razvojem Zlatnog grada, na međustanici pored Ribničkog jezera i investiranjem u akvapark i druge zabavne sadržaje, u Opštini Čajetina očekuju da za 10 godina dostignu više od milion posetilaca na godišnjem nivou.\nPoslednjih godina Zlatibor beleži posetu od oko 300.000 gostiju godišnje, sa više od 1.300.000 noćenja.\nIzgradnja Gold gondole na Zlatiboru, koja je počela u februaru ove godine, nastavljena je 1. maja. Radna akcija je i ovog puta bila svojevrsni protest lokalne samouprave što državni organi još nisu rešili spor oko vlasništva zemljišta sa PK Zlatiborom, preko koga treba da prođe deo trase gondole, duge 9 kilometara.\nUgovor o izgradnji gondole čajetinska opština je potpisala sa konzorcijumom nekoliko kompanija, koji predvodi preduzeće Jedinstvo iz Užica, kaže za eKapiju direktorka javnog preduzeća Gold gondola Zlatibor Bojana Božanić.\n- Srce gondole nalaziće se na međustanici kod Ribničkog jezera, gde je planiran razvoj projekta Zlatni grad, dok će završna stanica gondole biti na samom vrhu Tornik, na 1.496 metara - objašnjava Božanić.\nProjekat Zlatni grad ili Novi Zlatibor jedan je od planova koje opština ima, kako bi unapredila ponudu ove planine i privukla što više turista. Prama rečima Bojane Božanić, Zlatni grad će sadržati sportske objekte i hotele visoke kategorije.\n- Ideja je da se u čitavoj zoni, na više od 200 hektara, razvija rezidencijalni turizam, čije će se uređenje odvijati u skladu sa Master planom koji je u pripremi - kaže Božanić.\nŠetalište, tržni i omladinski centar...\nKako bi povećali broj poseta i u narednih deset godina dostigli planiranu cifru, osim ovog projekta, najavljuju i uređenje šetališta, tržnog centra sa podnim grejanjem, izmeštanje i gradnju nove autobuske stanice, izgradnju omladinskog centra, uređenje Ribničkog jezera...\nNeki od ovih projekata već su počeli, a jedan od njih je izgradnja Omladinskog kulturnog centra, pokrenuta tokom 2016. Prema rečima naše sagovornice, zgrada je sagrađena, a u toku je tender za drugu fazu radova, odnosno za uređenje unutrašnjosti objekta. Omladinski kulturni centar nalazi se uz zgradu Turističke organizacije Zlatibor i u potpunosti bi trebalo da bude završen do kraja 2017. godine. Ovaj multifunkcionalni objekat imaće bioskop sa 225 mesta, pozorište, galeriju, biblioteku, nekoliko manjih sala i kancelarija koje će koristiti udruženja sa područje opštine Čajetina.\nProšle, 2016. godine završen je i projekat uređenja šetališta i tržnog centra na Zlatiboru. U toku je tender za rekonstrukciju dela šetališta, Trgovačke ulice pored jezera, a prema najavi Bojane Božanić, sredstva su opredeljena i očekuje se da radovi budu završeni do 1. jula 2017.\n- Opština će izgraditi tipske objekte, koji će biti postavljeni u ulici i iznajmljivani korisnicima. Šetalište će biti popločano behaton pločama, različitih boja i oblika. Ispod ploča će biti postavljeno i podno grejanje, kao što je slučaj na Kraljevom trgu. U narednom periodu krenućemo sa drugom fazom rekonstrukcije šetališta, od hotela Dunav ka Trgu, uz uređenje i popločavanje tržnog centra - objašnjava naša sagovornica.\nTokom ove građevinske sezone, u planu je i uređenje parka ispod restorana Koliba kod Milunke na Obudojevici, ka lokaciji postrojenja za prečišćavanje otpadnih voda, čija bi izgradnja trebalo da počne u julu, a da bude završena do kraja sezone. Radi se i na uređenju rečnog korita, izgradnji saobraćajnice, uz pešačku i biciklističku stazu.\nDugoročni planovi opštine Čajetina podrazumevaju izgradnju novog sistema za vodosnabdevanje stanovništva sa Sušičkog vrela i Dobroseličke reke. Na osnovu toga, Ribničko jezero će postati turistička atrakcija za plivače i ljubitelje sportova na vodi.\n- Sklopljen je ugovor sa slovenačkom firmom i obezbeđena su sredstva, delom iz budžeta i delom iz donacije. U toku je postupak izdavanja građevinske dozvole, s obzirom na to da je lokacija na parceli u državnoj svojini, koju Vlada treba da prenese Opštini Čajetina radi izgradnje objekta javne namene - kaže Božanić.\nJoš jedna novina na Zlatiboru je i izmeštanje autobuske stanice sa sadašnje lokacije. Nova stanica biće smeštena na ulazu na Zlatibor, prekoputa hotela Olimp.\n- Idejni projekat je pripremljen i trenutno se radi na uređenju pristupnih saobraćajnica. Planirano je da, osim peronskog prostora, autobuska stanica poseduje veliki parking za automobile i autobuse. Postoji mogućnost da se stanica izgradi kroz javno-privato partnerstvo i opština priprema dokumentaciju u cilju realizacije posla i završetka stanice u narednih godinu dana - dodaje Božanić.\nOsim gradnje novih infrastrukturnih objekata, opština podstiče i privatne investitore da ulažu u zabavne sadržaje i hotele visoke kategorije. Jedan od takvih projekata je i izgradnja apartmanskog hotela površine 10.000 metara kvadratnih, na zemljištu od 59 ari, u centru Zlatibora. Prema rečima naše sagovornice, radovi su počeli krajem 2016. godine, a investitor, Trend centar gradnja, očekuje da sve bude završeno do kraja ove sezone.\nStručnjaci iz oblasti kulture, ekonomije i medija izabrali su u nemačkom gradu Pocdamu 25...


Tako elegantna kućica za lutke\nKidKraftŠifra artikla: 65199\nIzazovite velike, maštovite snove sa šik i retro KidKraft Tako elegantmom kućicom za lutke! Preko 100cm visoka, sa tri ogromna sprata puna zabave, ova prostrana, moderna kućica za lutke nudi 360° prostora za igru, tako da više mališana može istovremeno da se igra i istražuje. Baza na točkovima olakšava pokretljivost, a zabava može da se pomeri u bilo koju prostoriju u kući. Kada roditelji odaberu savršeno mesto za kuću, točkovi mogu bezbedno da se zaključaju jednostavnim oritiskom na dugme na svakom točku, obezbeđujući da će kućica ostati na jednom mestu tokom sati radoznale zabave. Pokretne stepenice koje se mogu zakačiti na bilo koji deo kuće i 42 komada skupog nameštaja, omogućavaju deci da kreiraju uzbudljive priče dok se igraju sa svojim lutkama.\n• Set od 45 dodataka\n• 3 sprata i 10 prostorija\n• Moderan dizajn sa svetlim dezenom\n• Pokretna baza sa točkovima koji se zaključavaju\n• Stepenice koje se mogu prikačiti na bilo koji deo kuće\n• Dimenzije proizvoda (cm): 68DX59ŠX110V


Izbeglicama sa teritorije SFRJ 4.200 stanova, u Kikindi krov nad glavom za 25 porodica | Dunav Televizija\nNaslovna Vesti Društvo Izbeglicama sa teritorije SFRJ 4.200 stanova, u Kikindi krov nad glavom za...\n“Regionalni stambeni program jedan je od načina trajnog zbrinjavanja i vidova pomoći onima kojima je ona najneophodnija. Program ima za cilj da zbrine najugroženije izbegličke porodice, ukupno njih oko 7.000, i ima plemenitu, ali i simboličku ulogu. Njime ne samo da se pruža pomoć vama kojima je pomoć već dugo potrebna, već se njegovom realizacijom, a imajući u vidu njegov regionalni karakter, stvara povoljniji ambijent u susedskim odnosima”, rekao je on.\nDačić je zahvalio donatorima Regionalnog stambenog programa, navodeći da se Program finansira donatorskim sredstvima EU i velikog broja pojedinačnih zemalja.\nFondom Regionalnog stambenog programa upravlja Banka za razvoj Saveta Evrope, dok je Komesarijat za izbeglice i migracije vodeća institucija koja sprovodi Program u Srbiji, a proces izbora korisnika sprovodi u saradnji sa lokalnim samoupravama uz nadzor UNHCR-a i OEBS-a.\nStanovi koji se danas dodeljuju deo su Potprojekta 2, čija vrednost iznosi više od 13 miliona evra, od kojih je 11,5 miliona obezbeđeno iz donacije Regionalnog stambenog programa, dok 1,5 milion evra predstavlja nacionalnu kontribuciju.\nU okviru ovog Potprojekta prošle godine smo uselili porodice u Paraćinu, Bajinoj Bašti, Vršcu, postavili kamen temeljac u Sremskoj Mitrovici, a u skorije vreme biće i u Šapcu, Kruševcu i drugim gradovima.\nUz stambena rešenja podeljeno je i mnogo paketa građevinskog materijala za obnovu postojećih i izgradnju novih kuća.\nDačić je zahvalio i predstavnicima Delegacije Evropske unije u Republici Srbiji, OEBS-a, UNHCR-a. Takođe je zahvalio gradonačelniku Kikinde Pavlu Markovu, koji je sa svojim saradnicima obezbedio zemljište i prateću infrastrukturu za izgradnju stanova. Dačić je porodicama koje se useljavaju poželeo sreću i spokojan život u novim domovima.\nPrethodni tekstPredsednik Vučić u Drvaru na otvaranju fabrike Jumko: Mi pripadamo srpskom rodu i tu smo da bi pomagali jedni druge. Na Srbiju možete da računate\nSledeći tekstIzložba “Daka Popović – prvi ban Dunavske banovine”


ŠTA TRAMP HOĆE NA BALKANU?\nŠTA TRAMP HOĆE NA BALKANU?\nKoliko je realno da prvi čovek Amerike poseti Srbiju u 2019.\nNije izvesno, ali ni nemoguće da predsednik SAD Donald Tramp do kraja ove godine dođe u Srbiju. Postizanje sporazuma Beograda i Prištine predstavljalo bi i svojevrsnu pobedu Trampa.\nPosle pisma koje je predsednik Srbije Aleksandar Vučić uputio američkom kolegi Donaldu Trampu, oglasio se i ambasador SAD u Srbiji Kajl Skot, koji je rekao da bi američki predsednik voleo da dođe u našu zemlju.\nUpitan kakav odgovor Beograd može da očekuje od američkog predsednika Donalda Trampa na pismo, Skot kaže da je odgovor već poznat jer se SAD zalaže za ukidanje taksi.\nOn kaže i da bi predsednik Tramp voleo da dođe u Srbiju.\n- To mora da dođe odavde, sporazum koji je trajan mora biti sporazum koji će biti sprovodiv, da nije samo na papiru, već da se može realizovati, koji pomaže bezbednosti u regionu, ali to ostavljamo pregovaračima - rekao je Skot.\nDonald Tramp se prvi put lično uključio u čitavu priču polovinom decembra kada je pisao Vučiću i Hašimu Tačiju i kada je rekao da će ih "ugostiti u Beloj kući da proslave ono što bi predstavljalo istorijski sporazum".\nIzvori "Blica" iz diplomatskih krugova kažu da Balkan nije zanemarljiv, da bi uključivanje Trampa u dijalog predstavljalo i njegov uspeh.\n- Da je zainteresovan za region i dijalog između Beograda i Prištine, vidi se i po tome što je angažovao Džona Boltona da se bavi ovim pitanjem, a Bolton je naklonjen Srbiji i Srbima - kaže izvor "Blica".\nDragan Đukanović iz Centra za spoljnu politiku kaže za "Blic" da bi bilo dobro da posle četiri decenije neki predsednik SAD poseti Srbiju.\n- Prerano je govoriti o tome, ali za našu spoljnu politiku i međunarodno pozicioniranje bilo bi korisno. Tramp i njegova administracija su se fokusirali na Balkan i to treba iskoristiti na najbolji način - navodi Đukanović.\nMarko Savković, programski direktor Beogradskog fonda za političku izuzetnost, kaže da mu Trampov dolazak ne deluje kao realna opcija.\n- Iskreno, ne deluje mi realno da će doći. Zato što ne mora. Sigurno neće doći ako ništa u dijalogu ne bude postignuto. Ako je priča oko sporazuma izvesna, realnije je da potpisnici, Vučić i Tači, odu u Vašington, jer je i SAD administraciji potreban uspeh u predizbornoj godini - kaže Savković za "Blic".\nOn slanje pisma ocenjuje kao dobar potez i kaže da su SAD definitivno posvećene dijalogu Beograda i Prištine.\n- Ovo je jedinstvena prilika da SAD administracija pokazuje interesovanje za interese Srbije. To je sada prilika, i ko zna kad - zaključuje Savković.\nApliciraju za Interpol\nPriština ponovo pokušava da uđe u Interpol, a pismo o tome generalnom sekretarijatu te međunarodne policijske organizacije poslali su premijer privremenih prištinskih institucija Ramuš Haradinaj i ministar policije Ekrem Mustafa. Prištinski portal Kalko tvrdi da je imao uvidu u mejlove koje su Haradinaj i Mustafa poslali generalnom sekretaru Interpola Jirgenu Štoku.\nPrema pisanju portala, biće to 10. pokušaj Prištine da se priključi članstvu u Interpolu.\nHaradinaj: Takse protiv Srbije i Rusije\nPremijer privremenih prištinskih institucija Ramuš Haradinaj juče je izjavio da mera vlade u Prištini nema nikakve veze sa SAD, već je, kako kaže, doneta protiv Rusije i Srbije.\nOn je rekao da je odluka o taksama doneta protiv Rusije i Srbije jer su, kako je rekao, intenzivno radili protiv priznanja kosovske nezavisnosti i na blokadi članstva Prištine u Interpolu.


Tanjug 26. juna 2019. 15:21\nMINSK – BK grupa saopštila je danas da postavila temelje za treću fabriku betona u sklopu imponzantnog projekta „Minsk world“, koji BK grupa s ogromnim uspehom realizuje u prestonici Belorusije Minsku.\nZa novu fabriku betona bilo je potrebno porušiti i očistiti 18.000 kvadratnih metara starih fabrika, a cilj je da se „Minsk world“, poznat i kao „grad u gradu“ u kojem je predviđeno da živi i radi 400.000 stanovnika i koji pruža svu potrebnu infrastrukturu baziranu na visokoj tehnologiji za udoban i aktivan život, proširi na impresivnih i rekordnih pet miliona kvadratam kaže se u saopštenjh7u.\n„Najveći građevinski poduhvat u Evropi od tri miliona kvadratnih metara nedavno je zadivio i predsednika Srbije Aleksandra Vučića, koji je imao samo reči hvale za ono što je video prilikom posete ovom jedinstvenom multifunkcionalnom kompleksu sa predsednikom Predsedništva BiH Miloradom Dodikom i ministrom sporta Vanjom Udovičićem“, navedeno je u saopštenju.\nOgromni uspesi BK grupe, koja posluje u 17 zemalja, kako se ističe, i te kako primetni, a u prilog tome govori činjenica da je dve godine zaredom svrstana među 100 najuspešnijih kompanija na svetu, među kojima su Amazon, Alibaba, Bosć, Huawei, Simens, Bayer, Apple, Roće.\nOva prestižna lista se objavljuje tokom održavanja Svetskog ekonomskog foruma u Davosu, na kojem se okupljaju svetski lideri i na kojima se govori o strategijama budućnosti, navodi BJ Grupa u saopštenju.


Počinje takmičenje mladih fudbalera – Vesti FKMS Radija\nPočinje takmičenje mladih fudbalera\nNa startu nove takmičarske sezone u ligama mlađih kategorija kadeti Timočanina gosti Kopernikus Železničara, a knjaževačka selekcija pionira putuje u Trstenik.\nPosle dugog čekanja i nekoliko sedmica u kojima se nagađalo kako će izgledati lige mlađih kategorija na području RIS-a, konačno je saopšten kalendar takmičenja, a knjaževački predstavnici saznali su imena svojih rivala i za prvi naredni vikend, a i raspored mečeva tokom jeseni.\nKadetska ekipa Timočanina igraće Prvu ligu Regiona istočne Srbije, koja broji 16 klubova, a u 1. kolu mladi knjaževački fudbaleri sastaju se u Nišu sa vršnjacima Fudbalskog kluba Kopernikus Železničar.\nU Prvoj ligi RIS-a nastupaće i knjaževački pioniri. Liga takođe broji 16 ekipa, a na startu sezone, tokom predstojećeg vikenda, mladi Knjaževčani igraju u gostima sa odgovarajućom ekipom Trstenika.\nPrethodnoOdržan "Moon fest" na Staroj planini\nSledećeU susret PRKOS-u\n30. maj – Svetski dan obolelih od multiple skleroze: Ostanimo povezani\nU nedelju isključenje vode


Otvaranje izložbe sutra u 17 i 30, a izložba traje do 27. novembra\nProjekat „Linije fronta, Prvi svetski rat 1914–1918” – serije antologija kratkih strip priča na temu Velikog rata je nastao u saradnji izdavačke kuće Sistem Komiks i Francuskog instituta u Beogradu, na srpskom i francuskom jeziku.\n-Povod za susret i kreativni dijalog autora iz regiona i Francuske je nastao u trenutku obeležavanja sto godina od Velikog rata koji je na specifičan način povezao Srbiju i Francusku a sada toj vezi počast odaju najbolji stvaraoci devete umetnosti – stripa, iz ovih zemalja, stoji na Fejsbuk stranici poziva za sutrašnje otvaranje izložbe u tekstu strip autora Pavla Zelića.\nTema stripova koji čine „Linije fronta“ su ne samo presudni istorijski događaji, pobede i porazi, već i katastrofalan uticaj Velikog rata na život običnih, naizgled malih ljudi, koji pričaju velike priče. Među autorima se nalaze zvučna imena evropskog stripa: Rodolphe, Bruno Falba, Philippe Zytka, Olivier Dobremel Dobbs, Aleksa Gajić, Darko Perović, Dragan Paunović, Zoran Janjetov, Zograf, Dražen Kovačević, Milan Jovanović, Rajko Milošević Gera, Michel Dufranne, Frederic Bertocchini, Igor Kordej, Milorad Vicanović Maza i drugi, ne samo iz Francuske i Srbije već i drugih zemalja Balkana. Ukrštanjem njihovih umetničkih i duboko ličnih pogleda na sukob koji se dogodio vek ranije, „Linije fronta“ istražuju ostatke kolektivnog nesvesnog i materijal i teme prenete sa kolena na koleno.\nPročitajte: STRIP KONKURS: Otvoren Međunarodni strip konkurs u okviru II Strip Festa\n-Ovo izdanje ima za cilj da današnjoj omladini približi veliku tragediju koja je uzdrmala 20. vek i da podseti na to da su upravo Srbija i Francuska u njoj procentualno imale najviše žrtava, napisao je u predgovoru prve knjige Žan-Pjer Verne, istoričar i scenarista, napisa je Zelić na Fejsbuk stranici poziva za otvaranje izložbe.\nNa velikoj retrospektivnoj izložbi u Narodnoj banci Srbije od 9. novembra 2018. pa sve do 27. novembra će biti prikazane najreprezentativnije priče iz dosada sedam objavljenih antologija, kako bi se u trenutku kada se obeležava stogodišnjica primirja u Velikom ratu na simboličan način zaokružila i priča o stripovima koji su na dostojan način odali počast herojima bez kojih ni nas ne bi bilo.\nKustosi izložbe su, urednik Sistem Komiksa Igor Marković, producent i autor Pavle Zelić, organizator i predstavnik Sistem Komiksa Aleks Marks.\nTags: izlozba, linije fronta, narodna banka srbije\nPrevious STRIP KONKURS: Otvoren Međunarodni strip konkurs u okviru II Strip Festa\nNext “Do pakla i nazad” – u čast srpskim junacima iz Prvog svetskog rata


RTCG - Radio Televizija Crne Gore - Nacionalni javni servis :: Politika :: Počeli pregovori unutar vladajuće većine\n22. 01. 2022. 12:38 >> 15:25 19\nDF INICIRAO RAZGOVORE\nPočeli su pregovori unutar aktuelne vladajuće većine koje je incirao Demokratski front, saznaje Radio Crne Gore u tom političkom savezu.\nZa danas je planiran razgovor lidera DF-a Andrije Mandića i čelnika Demosa Midraga Lekića, a narednih dana Mandić će se sastati i sa ostalim predstavnicima vladajućih stranaka. Poziv će, kažu, uputiti i predsjedniku Parlamenta i lideru Demokrata, Aleksi Bečiću.\nPredsjednik poslaničkog kluba DF-a Slaven Radunović kaže za naš radio da će se odazvati i pozivu za sastanak, koji je sinoć indirektno uputio potpredsjednik Vlade i lider URE Dritan Abazović.\nSmatra ipak da bi Abazović trebalo da provjeri svoje navode po kojima zapadni zvaničnici Front ne vide kao partnera.\nRadunović navodi da su više puta čuli izjave Eskobara i drugih predstavnika SAD-a da u Frontu ne vide partnera, ali su takodje čuli da će “Amerika sarađivati sa svakom Vladom Crne Gore, koja je demokratski izabrana voljom njenih građana, tako da su se stvari malo promijenile, a pojedini zvaničnicici shvatili da su pretjerali”, kaže Radunović.\n“Ako bismo bukvalno tumačili ono što je sinoć rekao gospodin Abazović Javnom servisu, to bi značilo da on lično i oni koji razmišljaju kao on, pristaju na činjenicu da je Crna Gora kolonija i da se na neki način kandiduju za guvrenera kolonije koji ispunjavaju želje, poterebe i interse drugih država, zanemarrujući u potpunosti volju crnogorskih građana”, zaključuje Radunović.\nNena Drašković, Radio Crne Gore\nDemokratski front Manjinska vlada\nDF Berane: Centrala Demokrata da objasni principe na kojima insistira\nDF odlučuje da li će prisustvovati sjednici SO Berane\n"ANB ponovo prisluškuje i prati lidere DF-a"\n25. 05. 2022. 5\n"Nova vlast čuva kadrove najgore Vlade u istoriji CG"


NACRT ZAKONA O INSPEKCIJSKOM NADZORU: USPOSTAVLJANJE REDOVNOG I RAVNOMERNOG INSPEKCIJSKOG NADZORA\nPotpredsednik Vlade Republike Srbije i ministar državne uprave i lokalne samouprave Kori Udovički izjavila je da Nacrt zakona o inspekcijskom nadzoru, kojim su predviđena pravila rada 37 inspekcijskih službi u zemlji, treba da utiče na smanjenje prostora za korupciju.\nUdovički je na okruglom stolu u okviru javne rasprave o pomenutom zakonskom rešenju istakla da će cilj inspekcijskog nadzora biti da pomogne u realizaciji planova i politika koje država donosi u cilju zaštite građana od zloupotreba.\nOna je ukazala na to da Nacrt zakona o inspekcijskom nadzoru ima potencijala da doprinese stvaranju uređene države, i dodala da je cilj da država bude servis građanima i privredi.\nUkoliko ovo zakonsko rešenje bude usvojeno do kraja godine, biće u punoj primeni u toku naredne godine, najavila je potpredsednik Vlade.\nOvim zakonom je predviđeno da inspekcijski nadzor bude redovan i ravnomeran, rekla je Udovički i dodala da niko neće moći da izbegne nadzor, kao i da će biti mnogo teže da se zakon zloupotrebi radi selektivnog kažnjavanja.\nZamenik direktora USAID Projekta za bolje uslove poslovanja Dragana Stanojević rekla je da je nacrt ovog zakona urađen uz poštovanje međunarodnih standarda i primera najbolje evropske prakse.\nStanojević je navela da je taj dokument napravljen u saradnji predstavnika privrede, udruženja poslodavaca i državne uprave, kao i da predviđa da inspekcijski nadzor ide ka preventivnoj i edukativnoj ulozi, a ne da bude samo u funkciji kažnjavanja.\nJavna rasprava o Nacrtu zakona o inspekcijskom nadzoru trajaće do kraja septembra.\nIzvor: Press služba Vlade Republike Srbije, 7.9.2014.


Napisao Milos Pavicevic\tsrijeda, 09 avgust 2017 12:04\nEvropsko prvenstvo za igrače do 16 godina biće svečano otvoreno u četvrtak, 10. avgusta u Podgorici, koja će od petka do 19. avgusta biti domaćin smotre 16 najboljih evropskih reprezentacija. Svečano otvaranje biće upriličeno u multimedijalnoj sali Univerzitetskog sportsko-kulturnog centra u Podgorici, sa početkom u 21 sat. Na svečanom otvaranju kojem će prisustvovati predstavnici Svjetske košarkaške federacije (FIBA) i predstavnici timova učesnika, govoriće ministar sporta u Vladi Crne Gore Nikola Janović.\nSvečano otvaranje biće upriličeno u četvrtak, 10. avgusta u 21 sat u multimedijalnoj sali Univerzitetskog sportsko-kulturnog centra u Podgorici.\nPrvi takmičarski dan je petak, a utakmice će se igrat u Sportskom centru ''Morača'' i dvorani Univerzitetskog sportsko-kulturnog centra.


Ministarstvo finansija: Siva ekonomija čini 32 posto BDP-a : Nadlanu.com\nObjavljeno 24. dec 2013. / 00:11:49\n"Prema istraživanjima koje je Ekonomski fakultet radio, siva ekonomija se sada nalazi na nivou od 32 odsto BDP-a što je u poređenju sa regionom šest posto više. Planiramo da u naredne tri godine taj procenat svedemo na nivo regiona", kaže Nikola Ćorsović, državni sekretar u ministarstvu finansija.\nOn kaže da je u procesu rešavanja problema sive ekonomije, koja je prema njegovoj oceni problem koji zadire u sve pore jednog društva, pored koordinacije institucija važna i izgradnja tih institucija i to nije jednostavan posao već će on trajati godinama.\nU debati je učestvovao i direktor Poreske uprave Ivan Simič koji kaže da se naplata PDV-a povećava iz godine u godinu pa da je tako 2013. godine naplaćeno skoro 350 milijardi dinara PDV-a dok je prošle godine ta cifra bila 336 milijardi, a 2008. 275 milijardi.\n"Poreska uprava je ove i prošle godine sprovela mnogo više kontrola. Ove godine smo bili na "Birfestu", saboru trubača u Guči i drugim manifestacijama i tamo uočili veliki broj nepravilnosti koji je procentualno iznosio oko 50 odsto", kaže Simič.\nDragovan Milićević, državni sekretar u ministarstvu spoljne i unutrašnje trgovine i telekomunikacija, kaže da Srbija nema nekih velikih problema kada je u pitanju učešće sive ekonomije u BDP-u u odnosu na neke druge države.\n"U poslednjih deset godina prosek učešća sive ekonomije u BDP-u Rumunije je 37,3 posto, u Češkoj 16,8 procenata, Slovačkoj 17,5, a u Sloveniji 25,4 odsto", navodi Milićević.\nPotpredsednik Asocijacije malih i srednjih preduzeća Milan Knežević kaže da privrednici više ne veruju da su institucije i država sposobni da ih zaštite od diskriminacije i nelojalne konkurencije.\n"Čini mi se da je sistem napravljen tako da niko nije odgovoran", ističe Knežević.\nOn je naveo primer buvljaka u Pančevu na kome postoji 2.200 tezgi, a od kojih kako kaže nijedna ne plaća porez niti ima poreklo robe. Knežević je istakao i da je velika količina hrane, koja se prodaje po Vojvodinu, doneta iz Mađarske.\nNa tu temu nadovezao se pomoćnik direktora Uprave carine Duško Marinković koji je rekao da postoji osnovana sumnja da ta hrana nelegalno ulazi u Srbiju ali da je to problem koji Uprava carine ne može samostalno da reši.\n"Postoji mogućnost da iste osobe po nekoliko puta prelaze državnu granicu ali podatak o tome koliko je puta određena osoba to uradila carina ne poseduje. Taj podatak ima samo policija. Zato moramo da stvorimo pravni okvir da bi stekli uvid u podatke kojima raspolaže policija", navodi Marinković.\nNa kraju debate moderator Milan Ćulibrk, glavni i odgovorni urednik magazina NIN, je rekao da će pratiti rad institucija na ovom polju u narednom periodu kao i ostvarene rezultate kako bi nadležne podsetili na zaključke donete na ovoj debati.\nPiše: B. Damnjanović\nFoto: Beta - M. Miškov\nbdpministarstvo finansijasiva ekonomija


Višković: Gasifikacija i auto-put do Beograda najveći projekti Srpske\nPredsednik Vlade Republike Srpske Radovan Višković izjavio je danas da su gasifikacija i izgradnja auto-puta koji Banjaluku treba da poveže sa Beogradom najveći infrastrukturni projekti Srpske u poslednjim decenijama.\nVišković je rekao novinarima u Brčkom da će gasifikacija i savremena saobraćajnica obuhvatiti i distrikt.\n– Sve to će biti doprinos građanima koji ovde žive i to će omogućiti veći razvoj Brčkog, Srpske i BiH – naglasio je Višković.\nOn je rekao da će republičke institucije i u narednom periodu pružati podršku Brčkom, prenosi Srpskainfo.\nVišković: Vlada Srpske pomaže realni sektor sa 50 miliona evra\n"BIĆE JOŠ PROMENA U VLADI RS" Višković poručio da je smena Rešićeve stvar politike


Kontroverza oko nuklearnih planova Pentagona - 2002-03-12\nTajni dokument je nazvan Pregled nuklearnog stava, i - kako se navodi u izveštajima - sadrži objašnjenje potrebe razvoja novog nuklearnog naoružanja slabije moæi, kao i varijante njegove moguæe upotrebe protiv neprijatelja koji ne poseduje nuklearno naoružanje, ali koji možda razvija hemijsko ili biološko oružje. Funkcioneri u Pentagonu nisu hteli da diskutuju pojedinosti tajnih planova o ponašanju u razlièitim situacijama. Ali oni insistiraju da pomenuta dokumenta ne sadrže operativna uputstva o usmeravanju nuklearnog naoružanja ili argumente u prilog razvoja bilo kakvog novog nuklearnog oružja.\nIpak, isti funkcioneri priznaju da Sekretarijat za odbranu sada priprema planove za širok spektar takozvanih ranije nepredvidjenih opasnosti. Oni takodje priznaju da administracija razmatra, kako kažu, raznovrsniji spisak opcija za odvraæanje od pretnje oružjem za masovna uništavanja, ali ni o tome nisu hteli da iznesu bilo kakve pojedinosti. Osim moguæeg nuklearnog reagovanja, administracija takodje razmatra razvoj raketne odbrane, savremenijih konvencionalnih snaga i poboljšanje prikupljanja obaveštajnih podataka. U saopštenju Pentagona se kaže da je kombinacija ofanzivnog i defanzivnog, nuklearnog i konvencionalnog naoružanja od suštinske važnosti za ispunjavanje zahteva koje u 21. veku postavlja doktrina odvraæanja od napada.\nU tajnom dokumentu pod nazivom ”Pregled nuklearnog stava,“ navodno su pobrojane zemlje koje predstavljaju potencijalnu opasnost po Sjedinjene Države, na koju æe možda morati da se odgovori nuklearnim naoružanjem. Medju njima su Irak, Iran i Severna Koreja. Upitana o tome, predstavnica Pentagona je izjavila samo to da u normalnim okolnostima nuklearno naoružanje Sjedinjenih Država nije usmereno prema bilo kojoj zemlji.


Do kraja godine planiran početak tri velika projekta u Požarevcu – Te2 Media\nNovi parking pod vodom\nSva tri projekta trebalo bi da budu okončana u narednim godinama, a u 2021. pokreću se radovi vredni oko 2,4 miliona evra.1 min\nU pitanju su adaptacija i rekonstrukcija sa dogradnjom Galerije Milene Pavlović Barilli, izgradnja atletskog stadiona na Vašarištu i rekonstrukcija i sanacija fudbalskog terena MIP-a u Požarevcu koji će rerasti u pomoćne fudbalske teren.\nRekonstrukcija Galerije trebalo bi da se izvrši u tri etape, a Grad je u budžetu predvideo blizu 66 miliona dinara za prvu fazu u ovoj i još 80 miliona dinara za narednu budžetsku godinu.\nZa izgradnju atletskog stadiona u 2021. je opredeljeno 79 miliona dinara, a za budžetsku 2022.godinu oko 50 miliona. Biće izgrađen na Vašarišu, na poziciji koja se tokom sedmojulskog vašara koristi za postavljanje zabavnog parka.\nRekonstrukcija fudbalskog terena MIP-a je još jedna investicija koja bi trebalo da se započne u ovoj godini. Ovaj proctor urediće se za pomoćne fudbalske teren koji gradu godinama nedostaju. Za rekonstrukciju je u ovoj godini predviđeno 34 miliona, a još 30 miliona planira se u 2022.\nSvi projekti su ušli u budžet nakon poslednjeg rebalansa, a u planu je da se javne nabavke za izgradnju raspišu do kraja godine.


Vimbldon promenio jedno od najstarijih pravila u istoriji turnira - Izazov\nRadio-televizija Srbije\t 27. aprila 2021. 18:47\nNije poznato kada je tačno uvedena "srednja nedelja", da li krajem 19. ili početkom 20. veka, ali jeste razlog njenog nastajanja.\nOdlučeno je da to bude poslednji dan prve sedmice, koji je tradicionalno bio slobodan. Pristup kompleksu imali su samo učesnici grend slema i novinari, a dan kasnije bi usledio čuveni "manični ponedeljak" (Manic Monday).\nSamo se četiri puta u istoriji desilo da bude tenisa tokom "srednje nedelje" – 1991, 1997, 2004. i 2016. godine i obično bi loše vremenske prilike uticale na odlaganje velikog broja mečeva jer je, do pre nekoliko godina, samo na Centralnom terenu postojao krov.\n"Vremenom je Vimbldon kontinuirano evoluirao kako bi udovoljio promenljivim zahtevima i ponašanju naših navijača – uvek se menjati i uvek ostajati isti je ono o čemu često razgovaramo", rekla je izvršna direktor Sali Bolton.\n"Želimo da ovaj divni događaj bude dostupniji većem broju ljudi širom sveta, kako bismo podelili radost Vimbldona. Uključivanje ‘srednje subote’ u naš trajni program će nam omogućiti baš to i postati nova tradicija na koju ćemo, nadamo se, moći odmah da postanemo ponosni. Osim toga, omoguće će nam i da uradimo više sa drugim ponedeljkom, za koji znamo da iz dobrih razloga nosi epitet ‘manični’."\n"Veoma se nadamo da će 25% biti minimalna pozicija koju ćemo moći da nadograđujemo", dodala je Boltonova.\n"Planiramo da organizujemo najbolje moguće šampionate u skladu sa javnom sigurnošću. Nužno će se razlikovati od Vimbldona kakav smo do sada poznavali", zaključio je Hjuit.\nVimbldon, poslednji na kojem će biti pauza tokom čuvene "srednje nedelje", na programu je od 28. juna do 11. jula, titule iz 2019. brane Novak Đoković i Simona Halep.\nNi Fric ni kiša nisu zaustavili Novaka u Rimu – Đoković u trećem…\nĐoković protiv Frica počinje odbranu titule u Rimu\nĐoković i Lajović danas na terenima Rima


KAPITALNI PROJEKTI NE STAJU UPRKOS KORONI – BT Public News\nKAPITALNI PROJEKTI NE STAJU UPRKOS KORONI\nPublished on 23/11/2020 23/11/2020 by btpn\nPredsednik SO Bačka Topola ,Saša Srdić, je naveo da jeBačka Topola u prvom rebalansu budžeta, kada je počela pandemija korona virusa, izdvojila ogroman paket pomoći za zdravstvo i za građane.\nBudžet opredeljen na jačanje ekonomije kao i dodatno jačanje napora u borbi protiv korona virusa.\n” Rebalans budžeta, kojim je postojeći umanjen za 81 milion dinara, sada iznosi 1,81 milijardu dinara, je posledica izdvajanja novca za borbu protiv korona virusa ali se i nadalje vodi računa da se ostavi mogućnost da se još jače nastavi borba protiv ove opake bolesti i obezbedi nabavka medicinske opreme, lekova. Vodili smo računa i da kapitalni projekti, poboljšanje putne i seoske infrastrukture ne staje, tako da u rebalansu budžeta ima novca koji je neophodan za završetak započetih radova.”- kaže predsednik Skupštine opštine Bačka Topola Saša Srdić i dodaje, zahvaljujući predsedniku Republike Srbije Aleksandru Vučiću i Vladi Srbije, naša država je odlično odreagovala u vreme pandemije korona virusa. Uprkos ekonomskoj krizi koja je zadesila ceo svet, naša država je uspela da u ovoj godini napravi odlične ekonomske uspehe i da nastavi sa važnim ulaganjima u privredu, zdravstvo i infrastrukturu.\nSrdić je objasnio da je prošlo nekoliko teških godina i da je fiskalna konsolidacija uspešno završena, da je nekoliko godine zaredom ostvaren suficit u budžetu, a teške reforme koje su sprovedene dovele su do toga da se ove godine na pravi način nosimo sa najvećom krizom ikada, izazvanom virusom korona. Uz državu, smo uspeli, da na sebe preuzmemo svoj deo tereta krize.\nSve što smo započeli garantovano završavamo\nU toku je izgradnja centralnog postrojenja za prečišćavanje otpadnih voda za opštinu Bačka Topola, vredan 595,3 miliona dinara.Projektom je predviđena izgradnja postrojenja pre ispuštanja u vodotok reke Krivaje, sa pratećim objektima i infrastrukturom.Pokrajinska vlada, preko Uprave za kapitalna ulaganja Vojvodine, za prvu fazu radova izdvojila je samo u ovoj godini 191,5 miliona dinara.\nDogovorena je, dodao je Srdić i saradnja radi investiranja u sekundarnu kanalizacionu mrežu jer ona delimično postoji u Bačkoj Topoli, dok uopšte ne postoji u naseljenim mestima Zobnatica i Bajša.\n„Radimo paralelno na izgradnji prečistača i sekundarne kanalizacione mreže sa ciljem da se do kraja 2021. godine puste u funkciju, zbog privrede koja je sve više prisutna u ovoj opštini, zaštite reke Krivaje, ali i zbog velike akcije koju ćemo zajedno sporovoditi sa nacionalnim i međunarodnim fondovima kada je reč o zaštiti životne sredine“\nSrdić objašnjava da će od naredne školske godine, u tek završenom, Domu učenika, boraviti 107 učenika srednjih škola, te da Bačka Topola ima oko 1.200 srednjoškolaca, od kojih 600 putuje pa će na taj način rešiti bolje uslove za učenike a otvoriće i desetak novih radnih mesta.Pokrajinska vlada je zajedno sa Opštinom Bačka Topola izdvojila 75 miliona dinara, od kojih je Opština sufinansirala 25 miliona za završnu fazu radova.\nDom učenika je davne 2008. zapuštena investicija, koju smo rehabilitovali i stavili u funkciju\nSrdić precizira da se nalazimo na kraju jedne uspešne godine i da već gledaju šta raditi iduće. Izdvaja prvu fazu zatvorenog bazena, koja podrazumeva izgradnju samog objekta, odnosno konstrukciju i njen završetak u prvoj polovini sledeće godine, nakon čega će biti rraspisana javna nabavka za drugu fazu. Precizira da će prva faza, vredna 500 miliona dinara, biti završena iz budžeta lokalne samouprave, dok za drugu fazu izgradnje bazena, koja se odnosi se na opremanje i spoljno uređenje, treba novac potražiti kod viših nivoa vlasti.\n“Osim Doma učenika , kod nas funkcioniše i regionalna deponija, koja je još u probnoj fazi rada. U Bačkoj Topoli, je pretovarna stanica, a u toku je i izgradnja glavnog kolektora fekalne kanalizacije… Nakon rebalansa budžeta biće raspisana javna nabavka i za sledeću deonicu kolektora, a ostalo je još oko dva kilometra da bi se stiglo do prečistača otpadnih voda.”- objašnjava Srdić\nSrdić je ranijih godina bio član Gradskog veća zadužen za zaštitu životne sredine i pokrenuo više projekata kada je reč o očuvanju prirode\n.-Uredili smo i stazu tucanikom oko celog jezera, a iako je prošla sezona, okolina jezera se uređuje stalno- kaže Srdić. -Izuzetno je važno očuvanje jezera, jer je jezero deo zaštićenog prirodnog područja\n„Bačkotopolske doline” i spada u red najčistijih i najlepših jezera Vojvodine.Imamo puno pecaroša na jezeru, ali i vikendice u okolini. Ljudi su napravili i molove na kojima pecaju, dok je s druge strane jezera nadomak šume objekat u kojem radi umetnička kolonija. U pitanju je IPA projekat, prekogranične saradnje – kaže Srdić. -Kolonija ima i salu i osam soba koje koriste umetnici.\nPrevious Previous post: KORONA UŠLA U POLITIKU, U BAČKOJ TOPOLI\nNext Next post: KAZNE ZA SVE KOJI NE NOSE MASKE NA PIJACI


Četvrti dan turnira – 16. decembar 2017. godine - Sportska hala Breza Sportska hala Breza\nVesti Futsal / Četvrti dan turnira – 16. decembar 2017. godine\nČetvrtog dana turnira „Trofej Gornjeg Milanovca 2017“, koji se od 13. do 26. decembra igra u sportskoj hali „Breza“, odigrano je pet utakmica – dve u juniorskoj i tri u seniorskoj konkurenciji.\nPremijerni duel jučerašnjeg programa odigran je u kategoriji juniora. U okviru grupe B sastale su se ekipe „Kobra RIV“ i „Tehnoplast“. Fudbaleri „Tehoplasta“ su od samog početka utakmice krenuli veoma agresivno i borbeno, što je rezultiralo izuzetno ubedlјivim trijumfom od 4:16 (poluvreme 0:5).\nDrugi meč u kategoriji juniora odigran je između ekipa „Picerija King“ i „IIS Materijal Hendling“, koje se nadmeću u grupi A. Veoma uzbudlјiv, borben i ravnopravan meč pripao je ekipi „IIS Materijal Hendling“, koja je slavila rezultatom 1:2 (poluvreme 1:1).\nJučerašnje nadmetanje u seniorskoj konkurenciji započele su ekipe „Kidi“ iz Gornjeg Milanovca i „Kafe Revolt Panekspres“ iz Čačka. Favorit u ovom duelu, ali i jedan od glavnih favorita za osvajanje čitavog turnira – ekipa „Kafe Revolt Panekspres“ zabeležila je izuzetno ubedlјivu pobedu i osvojila prve bodove na turniru. Konačan rezultat meča bio je 1:12 (poluvreme 0:7).\nPretposlednji susret jučerašnjeg programa odigran je u grupi B, a sastale su se ekipe „Kafe Revolt Panekspres“ iz Čačka i „Auto plac DM“ iz Valјeva“. Čačani su i u drugom uzastopnom nastupu bili bolјi od svog protivnika i slavili rezultatom 4:1 (poluvreme 3:1), čime su obezbedili plasman u eliminacionu fazu.\nU poslednjoj utakmici četvrtog dana turnira, u grupi C, sastale su se ekipe „BB Kom“ iz Gornjeg Milanovca i „Radović Transport“ iz Čačka. Najdramatičniji duel večeri završen je pobedom Čačana rezultatom 2:3 (poluvreme 1:1).


Kurc: U Evropi definitivno mora mnogo toga da se promeni\nTanjug 26. aprila 2021. 14:07\nBERN – Spora kampanja vakcinacije u Evropi je pokazala da se u EU mora mnogo toga promeniti, ocenio je danas austrijski kancelar Sebastijan Kurc.\nKurc je u intervjuu švajcarskom dnevniku Noje Ciriher Cajtung izjavio da je EU u poslednje vreme izgubila mnogo na konkurentnosti.\n„Ranija naša tržišta sve više postaju naši konkurenti. EU funkcioniše, u nekim oblastima, previše birokratski“, objasnio je.\nKako bi EU ostala konkurentna, smatra Kurc, potrebni su brži procesi i manje birokratije.\nUpitan da li sebe vidi kao „vunderkinda“ ili kao „Orban lajt“, Kurc je rekao da nijedan od toh opisa ne odgovara, te da nikad nije bio „vunderkind“, ali da ni drugi opisii koji su „lansirani u svetu“ u njemu nisu tačni.\nKurc je podsetio da je u Austriji u poslednjih pet decenija pre njega bio samo jedan izabrani kancelar koji nije iz Socijaldemkratske partije (SPO) Volfgang Šišel i dodao da je i on tada bio izložen masovnim kritikama.\n„I danas postoje mnogi koji bi radije na čelu vlade socijaldemokratu. U jednoj demokratiji je potpuno normalno da imate pristalice i protivnike. Što je jasnije sopstveno uverenje, to ste suočeni sa više otpora“, objasnio je.\nKazao je da je njegov glavni prioritet da Austrija ostane konkurentna kao ekonomska zemlja koja privlači investitore, da građani imaju posao i da se postepeno poresko smanjuje opterećenje.\nSprovođenje ekološke transformacije bez uništavanja radnih mesta je, kaže, ključni izazov.\nKada je reč o migracijama, Kurc je kazao da je njegov stav da uspeh integracije zavisi od broja osoba koje treba da se integrišu i da se taj stav više, kao što je bio slučaj 2015, ne karakteriše kao desničarski ili radikalno desničarski, već je postavo većinski stav u EU.\n„Tada su mnogi političari propagirali politiku dobrodošlice i otvorenih granica, a danas EU investira u zaštitu granice i vodi sve odlučnije borbu protiv krijumčara ljudi“, naglasio je Kurc.\nGutereš: Sputnjik V može da odgovori na izazove pandemije\nNetanjahu: Hamasu ćemo naneti udarac kakav ni ne sanjaju


"Gradski urbanista i Kurir obmanjivali javnost o Košutnjaku"\n„Gradski urbanista i Kurir obmanjivali javnost o Košutnjaku“\nDruštvo Autor:Nova14. okt. 202013:21\nInicijativa Ne davimo Beograd saopštila je da su gradski urbanista Marko Stojčić i dnevni list "Kurir", "svesno i namerno obmanjivali javnost" tvrdeći da je plan o seči šume u Košutnjaku zvanično odbačen.\nInicijativa saopštava da su dobili odgovor od Sekretarijata za urbanizam i građevinske poslove u kome se navodi da je Plan detaljne regulacije za Košutnjak još uvek u proceduri.\n„Kao što smo upozoravali javnost od početka, radi se o smišljenoj manipulaciji kako bi se sakrile prave namere grada, da umesto skoro 30 hektara šume, dozvoli investitoru da gradi stambeno-poslovni kompleks“, navodi se u saopštenju.\nIz Inicijative kažu i da su, nakon pisanja „Kurira“ da je plan zvanično odbačen prošlog meseca, tražili od Sekretarijata za urbanizam i građevinske poslove zahtev da dostavi izveštaj o ranom javnom uvidu u Elaborat za potrebe izrade Plana detaljne regulacije za kompleks „Avala filma“ i zapisnik sa sednice Komisije na kojoj je donet zaključak o ovom Izveštaju.\n„Sekretarijat u svom odgovoru navodi da je u toku tek evidentiranje brojnih primedbi građana koje su pristigle u ranom javnom uvidu. Nakon evidentiranja, one moraju biti prosleđenje obrađivaču plana, na osnovu čega se formira izveštaj o obavljenom ranom javnom uvidu koji usvaja Komisija za planove Skupštine grada Beograda. Sekretarijat navodi i da zbog velikog broja primedbi ne može da kaže čak ni kada se može očekivati kraj ovog procesa“, piše u saopštenju.\nIz Inicijative zahtevaju da gradski urbanista Marko Stojčić odmah podnese ostavku.\n„Još jednom upozoravamo državne organe, javne institucije, investitore i sve zainteresovane strane da se ne igraju sa ovim prirodnim dobrom i da odmah odustanu od svih zakulisnih radnji i malverzacija sa Košutnjakom. Preko 80 hiljada građana je podrškom Inicijativi za odbranu Košutnjaka jasno poručilo da je ugrožavanje ove gradske šume nedopustivo“, zaključuje se u saopštenju.\ngradski urbanistakošutnjakMarko StojčićNe davimo Beogradseča šume


U ovoj fondaciji ocenjuju da je imenovanje američkog ambasadora u Nemačkoj Ričarda Grenela za specijalnog izaslanika SAD za razgovore između Kosova i Srbije važan potez.\n- Grenel je trebalo da bude svestan činjenice da na Balkanu ništa nije jednostavno. Ideja promena granica je loša ideja, saradnja sa evropskim zemljama u regionu povećava šansu za uspeh, a SAD moraju biti strpljive prema Kosovu i biti svesne da je Srbija svojevrsno rusko uporište na Balkanu. SAD moraju biti realne u svom pristupu Srbiji i videti Srbiju takvom kakva jeste ili biti svesni da Beograd sarađuje sa Kinom, Rusijom i Zapadom - smatraju u fondaciji i dodaju da "to ne znači da SAD treba da prestanu da traže smisleni pristup Srbiji, ali svaki njihov pristup mora biti pragmatičan i primeniti na osnovu realnog stava o Srbiji".\n- Sjedinjene Države moraju priznati da je malo verovatno da će Srbija u skoroj budućnosti biti deo zapadnih struktura i da bi bilo naivno nadati se značajnoj promeni načina vođenja ove zemlje. Grenel će zavrnuti rukave i otpetljati Gordijev čvor, koji je u stvari sama suština problema regiona Balkana. I Beograd i Priština izneće jednostavne i lagane predloge za normalizaciju međusobnih odnosa - ocenjuju o ovoj fondaciji.\nJoš jedan princip koji Grenel mora slediti, smatraju oni, vezan je za činjenicu da je on specijalni izaslanik, a ne kartograf.\n- Razmena teritorija i redefinisanje novih granica etničkim i verskim linijama otvorili bi Pandorinu kutiju i postavili opasan presedan - prenosi "Heritage".\nPoslednje načelo povezuju konkretno sa Srbijom, savetujući Grenela da u radu sa njom bude "otvorenih očiju".\n- Neki srpski političari imaju dobru priču o tome kako žele da postanu deo transatlantske zajednice, a zapravo nastavljaju da budu okrenuti Kremlju - upozoravaju oni.\nŠta ove preporuke znače? Nagoveštaj da Amerika odustaje od smekšanog stava i vraća se onom rigidnijem "nezavisnost Kosova je neupitna"? Da li je to signal da će Tramp stati uz nemačku kancelarku Angelu Merkel, koja je jedina do sada bila tvrdog stava da nema pomeranja granica, ili je tek jedna u nizu ocena još jedne tink tenk organizacije?\nNa pitanje kako tumači ove preporuke, ministar spoljnih poslova Ivica Dačić za "Blic" kaže da je Amerika za to da se reši kosovsko pitanje.\n- Amerika je za kompromis, za to da se Beograd i Priština dogovore na onaj način da to što bude dogovoreno bude sprovodivo i održivo. Ne diktiraju oni šta će biti dogovoreno, važno im je da Srbija i Kosovo sednu za sto i konačno reše to pitanje - kaže Dačić.\nDačić je rekao i da se ne suočava samo Srbija sa problemima teritorijalnog integriteta i suvereniteta, već ceo svet.\nDirektor Centra za regionalizam Aleksndar Popov smatra da te preporuke mogu da budu nagoveštaj da će i Tramp krenuti ovim stopama.\n- To može da bude signal da Amerika polako odustaje od ideje razgraničenja, iako je istrajavala da je to jedina opcija koja zadovoljava obe strane. Ako je tako, to može da bude sudar sa realnošću, da su shvatili da nisu vremena kada su mogli da bezgranično da pritiskaju Kosovo, a vidimo i da ni Kurti nije blaži u protivljenju ove ideje. Drugo, u javnom mnjenju postoji veliki otpor ka tom rešenju, čak je spor oko šumarka sa Crnom Gorom izazvao unutrašnji politički potres i zategao odnose sa Podgoricom - napominje Popov.\nPolitički analitičar Dragomir Anđelković kaže za "Blic" da ove preporuke svakako nisu ohrabrujuće.\n- Ako ove preporuke shvatimo ozbiljno, onda to za nas nije povoljno. Možda je to uvod u neku dalju priču - napominje Anđelković.\nŠta je fondacija "Heritadž"?\nDonald Tramp je na predsedničkim izborima u SAD 2016. pobedio kao kandidat republikanaca, koji se smatraju konzervativnom strankom. Upravo tu struju, konzervativnu, zagovara Fondacija "Heritadž". Promovišu, kako tvrde, javne politike zasnovane "na principima slobodnog preduzetništva, ograničene vlasti, slobode pojedinca, tradicionalnih američkih vrednosti i jake nacionalne odbrane". Na njihovoj internet prezentaciji može se pročitati i da se hvale da je od Trampove inauguracije "njihov uticaj samo rastao".\n- Čak i u oblastima u kojima se razlikujemo, još uvek imamo otvorena vrata Bele kuće i Kongresa - tvrde oni.\nOvu smelu izjavu potkrepljuju analizom za 2018. godinu, da je 64 odsto recepata za politike iz serije "Mandati za liderstvo" uključeno u Trampov budžet. Takođe, pohvalili su se i da je Tramp govorio na njihovom sastanku predsednika kluba, u oktobru 2017.\nPet preporuka za Grenela\n1. Razgraničenje je loša ideja\n2. Uzeti u obzir sporo priključenje Srbije u EU\n3. Raditi sa Evropom, a ne protiv nje\n4. Pokazati strpljenje u vezi s napretkom Kosova\n5. "Otvoriti oči" na uticaj Rusije na srpske političare


Bušovi se raspisali, izdaju memoare | Glas javnosti\nPočetna > Svet > Bušovi se raspisali, izdaju memoare\nSEĆANJA BIVŠEG PREDSEDNIKA SAD I PRVE DAME USKORO U KNJIŽARAMA\nVAŠINGTON - Memoari bivšeg američkog predsednika Džordža Buša Mlađeg naći će se u američkim knjižarama u novembru ove godine, dok će autobiografija njegove supruge Lore biti u prodaji početkom idućeg meseca, saopštile su njihove izdavačke kuće. "Ključni trenuci" (Decision Points) nisu memoari u tradicionalnom smislu, već "iskren i direktan" prikaz najznačajnijih odluka Džordža Buša mlađeg tokom života i godina provedenih u Beloj kući, navodi se u saopštenju izdavačke kuće "Kraun".\nČitaoci će imati priliku da se upoznaju sa "uzbudljivim, dosad nepoznatim detaljima" o važnim istorijskim događajima kao što su teroristički napadi 11. septembra 2001. i predsednički izbori 2000. godine, ali i o Bušovoj odluci da ostavi alkohol, njegovim odnosima s porodicom i drugim ličnim pojedinostima, tvrde u "Kraunu", prenose američki mediji.\nU trenutku kada je napustio Belu kuću, Buš je bio u velikoj nemilosti Amerikanaca i mnogi su mu tada savetovali da ne žuri sa pisanjem memoara. Od odlaska sa funkcije Buš se, uglavnom, držao podalje od javnosti i gotovo da nije dao nijedan intervju s osvrtom na svoja dva predsednička mandata. S toga "Kraun" veruje da će s obzirom na vremenski distancu knjiga pobuditi interesovanje publike.\nIzdavač, međutim, nije znao da kaže da li je Buš upoređivao beleške sa suprugom Lorom čija će autobiografija biti objavljena 4. maja.\nZli jezici tvrde da će Lorini memoari biti dosadni koliko i sama bivša prva dama i da će ih verovatno kupiti samo "članovi fundamentalističkog hrišćanskog udruženja pletilja Teksasa".\nInteresantno je napomenuti da, za razliku od svog sina i većinu svojih prethodnika, Džordž Buš Stariji nikada nije napisao memoare.\nUmesto toga, on je zajedno sa svojim bliskim prijateljem i savetnikom za nacionalnu bezbednost Brentom Skaukroftom napisao knjigu o spoljnoj politici "Promenjen svet".


Raspisani konkursi u oblasti zapošljavanja za pomoć nezaposlenima licima u Vojvodini\nPokrajina izdvaja ukupno 42 miliona dinara za otvaranje novih radnih mesta i zapošljavanje nezaposlenih lica. Programi se sprovode u saradnji sa Nacionalnom službom za zapošljavanje.\nNa primer, podržavaju poslodavce u zapošljavanju nezaposlenih lica – i u tu svrhu će biti izdvojeno ukupno 22 miliona dinara, s tim da zaposleno lice mesečno prima 25 hiljada dinara. Za program javnih radova planira se izdvajanje od 5 miliona dinara. Za javne radove u trajanju od najduže 4 meseca, biće isplaćene 22 hiljade dinara po osobi mesečno.\nPosebna pažnja posvećena je samozapošljavanju, jer je to povezano sa stvaranjem novih radnih mesta i otvaranjem preduzeća - istakao je Nenad Ivanišević, pokrajinski sekretar za privredu i turizam. On je naglasio: „Što se tiče podrške samozapošljavanju, za ovaj konkurs smo izdvojili ukupno 15 miliona dinara. Tu se radi o dva različita iznosa, u zavisnosti od lica koje se zapošljava. Ako se ne radi o osobi sa invaliditetom, iznos je 250 hiljada dinara, a ako govorimo o zapošljavanju osobe sa invaliditetom, iznos je veći, i iznosi 270 hiljada dinara."\nDetaljnom opisu konkursa možete pristupiti klikom na ovaj link.


Posle prvih mečeva četvrtfinala, samo je Mančester junajted napravio ozbiljniju prednost i blizu je ulaska u polufinale, dok su svi ostali i dalje u igri.\nSa druge strane, javnost u Srbiji najviše interesuju parovi Dinamo Zagreb - Viljareal i Arsenal - Slavija Prag, jer od njihovih rezultata može da zavisi i pozicija Srbije na UEFA listi za nacionalni koeficijent, koji određuje lakši prohod ekipama u kvalifikacijama.\nNaime, Srbija je trenutno na 16. mestu, jednom ispod željenog 15. mesta, koje donosi dva mesta u kvalifikacijama za Ligu šampiona i učesnika u Ligi Evrope.\nNaša zemlja u ovoj sezoni posle ispadanja Crvene zvezde više nema šanse da pretekne Kipar na 15. mestu, ali je bitno da ne padne ispod 17. mesta, koje takođe donosi privilegiju da se preskoči prvo kolo kvalifikacija za Ligu šampiona u sezoni 22/23, što posebno raduje Crvenu zvezdu i Partizan, glavne konkurente za titulu u Srbiji za narednu sezonu.\nOvu poziciju Srbiji trenutno mogu da ugroze samo još Češka i Hrvatska. Zato poraz Dinama i te kako odgovara srpskom fudbalu, jer Hrvatska nije osvojila bodove i napravila pomak na listi.\nDa bi Srbija bila sigurna, neophodno je da Dinamo ispadne, a idealno bi bilo da doživi poraz i u revanšu, zbog bolje početne trke za narednu sezonu, gde Srbija ima realne šanse da se domogne 15. mesta i dobije dva učesnika u kvalifikacijama za Ligu šampiona.\nOdgovaralo bi i da Arsenal u revanšu u Pragu savlada Slaviju i onemogući Česima da dobiju dodatne bodove. U slučaju pobede Slavije ili remija, Česi će preteći Srbiju i zauzeće 16. mesto, piše "Telegraf".\nDakle, u revanšima je jasno da srpskom fudbalu najviše odgovaraju porazi Dinama i Slavije, ali poraz bar jednog od njih i definitivno će našem fudbalu omogućiti ostanak među 17 najboljih na listi nacionalnog koeficijenta.\nVIDEO: Potez Pokuševskog koji je oduševio njegove saigrače\nEVO KAKO SRBIJA MOŽE DO DVA MESTA U LIGI ŠAMPIONA: Pobede, pobede i samo pobede, ali i svi ONI TREBA DA ISPADNU!


Novi konkursi za pomoć ugostiteljima | Moj grad SM\nNaslovna GRADSKE VESTI Novi konkursi za pomoć ugostiteljima\nFoto: E Cucina\nZamenik gradonačelnice Petar Samardžić podsetio je da je po osnovu prethodna dva javna poziva u martu, Grad pomogao 85 ugostitelja sa teritorije grada i 12 iz seoskih sredina. Rekao je: „Po prvom javnom pozivu koji smo objavili za pomoć ugostiteljskim objektima sa teritorije Grada Sremska Mitrovica, tipa kafići, restorani, prodavnice brze hrane, dečje igraonice, koji je realizovan u potpunosti, ukupno je 85 privrednih ugostiteljskih subjekata ostvarilo pravu 85 sa teritorija grada i 12 seoskih ugostitelja. Ta mera je realizovana i sva pomoć je isplaćena ovim ugostiteljskim objektima. Kada je reč o drugom javnom pozivu, koji se odnosio na svečane sale, isplaćeno je po ugovoru pedeset posto od iznosa pomoći, a ostatak se očekuje do kraja aprila. Novim pozivima nastavljamo da pomažemo ugostiteljima, jer nam je važno da očuvamo balans između zdravlja stanovništva i ekonomije.”\nPrethodni tekstKuglaši Srema nastavljaju šampionski pohod\nSledeći tekstPoboljšanje kvaliteta života Roma


E ovo se zove tuning - Golf R32 sa 650KS - AUTOMOBILI\n07/07/2020 1:43:10 AM\nNASLOVNA / TUNING / E ovo se zove tuning – Golf R32 sa 650KS\nVolkswagen Golf R32 velika je inspiracija tunera širom sveta, međutim na red je došla nemačka tunerska kuća HPerformance, pa pogledajte šta su oni uradili.\nPrvi Golg R32 pojavio se 2002 sa 3.2 V6 motorom koji je prethodno korišćen kod Phaeton limuzine, sa tad neverovatnih 240KS i 320NM, dovoljnih da do stotke ovaj Golf izgura za 6.6 sekunde. Dvanaest godina kasnije, popularni hatchback dobio je tretman kome će pozavideti skoro svaki sportski automobil.\nNaime ovaj Golf R32 unapređen je sa turbochargerom, novom benzinskom pumpom, catch tank, overhauled intercooler, novi izduvni sistem, novu elektroniku koja uključuje i”Boost Controller”. Rezultat svega je ni manje ni više – 650 KS raspoređenih na 4×4 pogon.\nCeo kit koštao je 20 000EUR i dodatno uključuje veće kočnice, H&R opruge i Bilstein amortizere, Recaro sedišta i BBS točkove.\nPrethodno Za dlaku da ostane bez života: Otkazivanje kočnica na 250KM/H\nSledeće Uslikan Audi A5 za 2016tu


Studijska poseta Beču | Vrhovni kasacioni sud\n> Studijska poseta Beču\nU Ministarstvu pravde delegacija se sastala sa sudijom Distrikt suda Peterom Bauerom, koji je predstavio Austrijski pravosudni sistem i nadležnost Ministarstva pravde u cilju nesmetanog funkcionisanja sudstva. U tom smislu, značajne teme za razgovor su bile: ujednačavanje sudske prakse, edukacija sudija, informacioni sistem i praćenje trajanja postupka.\nDelegacija je posetila Vrhovni sud Austrije, gde je održan sastanak sa sudijom Matiasom Neumajrom, koji je predstavio nadležnost Vrhovnog suda Austrije sa posebnim osvrtom na način ujednačavanja sudske prakse i izazovima sa kojima se sud susreće u tom procesu. Predstavljeni su i pravni informacioni sistem i način objavljivanja sudskih odluka Vrhovnog suda Austrije. U odeljenju sudske prakse, delegacija je neposredno razgovarala sa sudijama i savetnicima koji rade na objavljivanju sudskih odluka suda o načinu anonimizacije sudskih odluka.\nTokom boravka u Beču, delegacija Vrhovnog kasacionog suda posetila je i sedište Misije OEBS-a, gde se upoznala sa istorijom i aktivnostma te organizacije i prisustvovala sastanku Stalnog saveta Misije.


nedelja, 29. april 2018. 09:25h\nGradsko veće usvojilo je Nacrt Elaborata i uputilo odbornicima na usvajanje Pančevo.MOJKraj.rs\nU pitanju je podsticajna mera zahvaljujući kojoj će Pančevo dobiti prvu grinfild investiciju posle 40 godina.\nKako je na sednici Gradskog veća obrazloženo, nacrt Elaborata odnosi se na investicioni projekat kojim se unapređuje lokalni ekonomski razvoj.\nJavni uvid u Nacrt Elaborata trajao je osam dana a stigle su samo tri primedbe Dragoljuba Krstića, koje je Tim za izradu Elaborata na sednici održanoj, 13. aprila, delimično usvojio.\nNa sednici Gradskog veća je između ostalog saopšteno da je u Elaboratu pružen dokaz da će projektovani prihodi od poreza na zarade, i imovinu od 2018. do 2023. godine biti 172 miliona dinara, dok tržišna vrednost katastarske parcele iznosi 83 miliona dinara. To pokazuje da su očekivani prohodi dva puta veći od vrednosti građevinskog zemljišta, zbog čega je omogućeno da se otuđi zemljište za 0 dinara.\nNemačka kompanija ZF već u junu planira da počne izgradnju fabrike i otvaranje prvih radnih mesta. Vrednost investicije biće 85 miliona evra. Samo u prve tri godine predviđeno je zapošljavanje 540 radnika koji će biti zadržani u kompaniji minimum još 5 godina.\nNacrt Elaborata dostavljen je Skupštini grada Pančeva kako bi se i odbornici izjasnili o ovom dokumentu na sednici zakazanoj za 4. maj, a potom, putem pravobranioca, biće dostavljen Vladi Srbije na odobrenje, nakon čega će ponovo uslediti izjašnjavanje pančevačkih odbornika.\nelaborat o otuđenju građevinskog zemljišta\nPriedloghZodlukieZoZusvajanjuZIelaborataZoZ-ZSkupshtinaZghradaZPanchieva.pdf (96 Preuzimanje datoteka)


Pronađen automobil korišten u pljački banke na Grbavici - Istinito.com - Ne budi ovca!\nPočetna > BIH > Hronika > Pronađen automobil korišten u pljački banke na Grbavici\nPronađen automobil korišten u pljački banke na Grbavici\n15. Jula 2019. Istinito289Leave a Comment on Pronađen automobil korišten u pljački banke na Grbavici\nPolicija u Sarajevu je radeći na rasvjetljavanju pljačke Union banke na Grbavici, izvršene 10. jula, došla do saznanja da je prilikom izvršenja korišteno putničko motorno vozilo marke VW Golf 6 sa nepripadajućim registarskim tablicama.\n“Izvršenim provjerama utvrđeno je da je predmetno vozilo dana 5. jula 2019. godine otuđeno sa područja općine Stari Grad Sarajevo i da se na vozilu ne nalaze pripadajuće registarske tablice”, saopćeno je iz MUP-a Kantona Sarajevo.\nSlužbenici Uprave policije MUP-a Kantona Sarajevo su u ulici Paromlinska, općina Novo Sarajevo, pronašli putničko motorno vozilo, koje je specijalnim vozilom “PAUK” prevezeno u prostor MUP-a Kantona Sarajevo, radi preduzimanja daljih mjera i radnji.\n“Policijski službenici Sektora kriminalističke policije nastavljaju rad na daljem rasvjetljavanju i dokumentovanju pomenutih krivičnih djela”, dodaje se u saopćenju MUP-a KS.\nBanjaluka: U funkciji “polenski semafor”\nBivši predsjednik Opštinskog suda u Orašju osuđen zbog pedofilije


U Beču kroz stihove preneli emocije iz Srbije\nTanjug 20. februara 2022. 09:06\nBEČ – Četvorica pesnika iz Srbije, među kojima i predsednik Pokrajinske vlade Igor Mirović, priuštili su sinoć publici u Beču veče za uživanje u stihovim, posebno jer je prvo u Sabornom hramu Svetog Save posle dve „pandemijske“ godine, ali i zbog samih autora, budući da osim pesništva, svi zauzimaju odgovorne funkcije u srpskoj kulturi i politici.\nPublici su se predstavili pesnik i predsednik Matice Srpske Dragan Stanić, u pesničkom izrazu Ivana Negrišorca, pesnik i upravnik Biblioteke Matice srpske Selimir Radulović, pesnik i direktor Kulturnog centra Vojvodine Nenad Šaponja i pesnik, predsednik Pokrajinske vlade Vojvodine Igor Mirović.\nTako je publika imala prilike da u okviru tradicionalne tribine SPKD Prosvjeta „Susreti i razgovori“, a povodom obeležavanja Sretenja, čuje pesme i odlomke iz knjiga ovih nagrađivanih pesnika i oseti emociju koja se prenosi iz matice.\nJedini političar među ovim kulturnim poslenicima je predsednik vojvođanske vlade Igor Mirović, čija nova knjiga „Svetlo u svetioniku“, uskoro treba da ugleda svetlost dana i izađe iz štampe pred publiku.\nPosetioci su imali prilike da, uz njegove stihove, već „zavire“ u ono što ih u knjizi očekuje, a autor je veče upotpunio i stihovima iz poslednje knjige „Povratak u logos“.\n„Ovde smo da, uz blagoslov episkopa Andreja, u Sabornom hramu u Beču, prenesemo našim ljudima emocije iz Srbije, poruke kroz nase stihove“, rekao je Mirović.\n„Svetlo u svetioniku“ svojevrstan je nastavak „Povratka u logos“, koja je objavljena pre godinu dana, i, kako sam autor kaže, govori ili razgovara sa najznačajnijim ličnostima iz naše istorije.\nRadi se, posebno u poslednjem delu knjige, o rodoljubivoj poeziji.\n„Na najdirektniji način razgovaram sa Nemanjom, sa Stefanom Prvovenčanim, ali i sa onima koji su nam bliži, sa najaktuelnijim ličnostima iz naše sadašnjosti. Mislim da sam uspeo da kroz te razgovore dodatno osvetlim, ne samo njih u istorijskom smislu, nego da ih oživotvorim i pokažem njihovu snagu iz onog u ovom vremenu“, priča Mirović.\nNeobična i neuobičajena kombinacija – političar i pesnik, a sam Mirović kaže da to nije lak zadatak, ali da, ako čovek u sebi održi izvornu meru duhovonost i dozu pesničkog, može da prebrodi sve protivrečnosti koje politika kreira.\n„I, ukoliko makar delićem uspem u tome, onda mogu da kažem da sam taj žar u sebi očuvao i da kroz stihove, zapravo predstavljam ono bolje ja, sasvim sigurno bolje nego političko ja“, naveo je Mirović za Tanjug.\nUpitan koliko je dijaspora važna matici, Mirović odgovara da je ona od ogromnog značaja, zbog čega njen uticaj, uveren je, mora biti mnogo veći.\n„Očekujem da ćemo, već na ovim izborima, imati mnogo veći odziv ljudi za glasanje, čime bi pokazali svoju volju i na najdirektniji politički uticali na proces u Srbiji“, kaže Mirović.\nDodaje da je mnogo toga već urađeno u prethodnih pet, do šest godina, ali i da je uveren da naši državni organi u budućnosti mogu sa još više energije i pažnje da čine sve što će dijasporu i njene realne životne probleme učiniti vidljivijim.\nU tome će, kaže, dijaspora imati podršku predsednika Srbije, Vlade Srbije i svih drugih koji će, veruje, dijasporu i njena pitanja stavljati u prvi plan.\nKada je reč o povratku naših ljudi u Srbiju, Mirović je siguran da će biti značajnijeg povratka, posebno stručnih ljudi koji su uhlebljenje našli u zemljama zapadne Evrope.\n„Zato što je Srbija snažnija nego ranije i mogu da računaju na veće zarade, da se nadaju uređenijem ambijentu i na taj način da pomognu zemlji. Moramo sve spojiti u jednu tačku, i rodoljublje i interes i ambijent u zemlji koji će i u godinama pred nama biti bolji i atraktivniji za njihov povratak“, rekao je Mirović.\nZbog pandemije korona virusa, u crkvenim prostorijama dve godine nije bilo književnih večeri i drugih manifestacija, sve to večerašnjeg okupljanja, koje je dobilo i blagoslov vladike Andreja.\n„Upotrebi čoveka“ najviše nagrada na „Bucinim danima“\nSelekcija „Best of Europe“ i „Europe 4 kids“…\nBalasevic: Osećaj prijatnosti privlaci u seriji „Zbornica“\nFestival „Dani orgulja“ počinje sutra u Beogradu, trajaće…\nGracanica: Odzana manifestacija „Vidovdansko pesnicko…


Srebrenica: Usvojen budžet u iznosu od 11,2 miliona maraka\nDaliborka Pejić, 12/12/2019\nOdbornici Skupštine Općine Srebrenica na današnjem zasjedanju usvojili su budžet za 2020. godinu u iznosu od 11,2 miliona maraka, što je za oko 1,2 miliona maraka uvećanje u odnosu na budžet u tekućoj godini.\nIz budžeta opštine Srebrenica za narednu godinu biće finansirano nekoliko razvojnih projekata, kao što je projekat podizanja kapaciteta Banje Guber, u koji će biti uloženo 600.000 maraka, a za razvoj poljoprivrede biće uloženo\nNačelnik Opštine Srebrenica Mladen Grujičić najavljuje da će budžet sljedeće godine ponovo biti uvećan.\n„Smatram da će Srebrenica mnogo ljepše izgledati nakon 2020. godine, a\nnadam se da ćemo tim tempom nastaviti i svake naredne godine. Imamo indicije da ćemo u sljedećoj godini potpisati koncesiju, otvoriti kamenolom, i samim tim imati siguran priliv u budžet“, rekao je Grujičić.\nKlub odbornika SDA-SBiH nije podržao usvajanje budžeta, jer, kako ističu, ovaj budžet nije na korist svih građana.\nPredsjednik Kluba odbornika SDA – SBiH Almir Dudić rekao je da je budžet usvojen sa 11 glasova “za”, te da je samo jedan Boćnjak glasao za budžet.\n„Budžet jedne opštine je budžet svih građana i treba tako da bude trošen i raspoređen.Sa ovim budžetom to nije slučaj i Klub odbornika SDA-SBiH to nije podržao… U svemu je bitno napomenuti da je budžet usvojen sa 11 glasova ‘za’ i da je samo jedan Bošnjak glasao za budžet“\nNačelnik Opštine Srebrenica je ovaj budžet razvojnog karaktera.\n„Ja mislim da budžet treba da se usvaja u interesu građana i mislim da je\novaj budžet razvojnog karaktera, ma kako to ko gledao, jer će tri miliona\ninvesticija biti u narednoj godini kroz uređenje mostova, korita rijeka,\ninfrastrukturu“, dodao je Grujičić.\nPredsjednik SO Srebrenica Nedib Smajić kazao je da je najbitnije da je budžet usvojen.\n„Čuli smo iz diskusija da je bilo i raznih primjedbi i svi smo svjesni da uvijek može bolje, ali najbitnije je da je budžet usvojen, da lokalna zajednica može funkcionisati na dobrobit svih građana Srebrenice“, objasnio je Smajić.\nNa sjednici lokalnog parlamenta u Srebrenici usvojen je i program rada SO za narednu godinu, te nekoliko odluka.\nTags #budžet #Srebrenica\nMinistar Garibija za BHRT o migrantima u Blažuju\nNeophodna reforma izbornog zakonodavstva u BiH


Norveška Jara obustavlja uvoz potaše iz Belorusije\nTanjug 10. januara 2022. 10:41\nOSLO – Norveški proizvođač đubriva, Jara, saopštio je danas da će obustaviti kupovinu potaše od Belorusije do 1. aprila, pošto međunarodne sankcije uvedene prema toj istoičnoevropskoj zemlji onemogućavaju nastavak trgovine.\nPrema procenama norveške kompanije, Jara kupuje 10 do 15 posto godišnje proizvodnje beloruskog državnog preduzeća Beloruskali, jednog od najvećih svetskih proizvođača kalijumove soli ili potaše, hranljive materije za useve koja Belorusiji donosi veliki devizni priliv, prenosi Rojters.\nJara je saopštila da su njene kupovine potaše od Belorusije bile u potpunosti usklađene sa sankcijama, ali da će ipak morati da ih obustavi.\n„Drugi delovi u lancu snabdevanja povlače za sobom korišćenje usluga koje omogućavaju izvoz potaše iz Belorusije, zbog čega je Jara pokrenula obustavu aktivnosti nabavke“, navodi se u saopštenju kompanije.\nZapadne sile optužuju beloruskog predsednika Aleksandra Lukašenka za nameštanje predsedničkih izbora 2020. godine, zbog čega su uvele sankcije njegovom režimu, koje uključuju i ograničenje izvoza potaše.\nNorveška Jara nabavlja potašu od devet dobavljača širom sveta, prema izveštaju o održivom poslovanju kompanije objavljenom prošle godine.\nNaftnoj industriji Srbije su i dalje investicije i kvalitet…\nČita Fata knjigu i pita:\n- Ne znam, Fato, ti si zadnja spremala kuću.


"RIJALITI GIMNAZIJA" Video nadzor u učionicama jedne srednje škole razbjesnio roditelje - Srpskainfo\nNa adresu redakcije Blica stigao je mejl zabrinutih roditelja đaka prvog razreda 14. beogradske gimnazije, a razlog njihove zabrinutosti je video nadzor za koji tvrde da postoji u učionicama.\nJedina obrazovna institucija u našoj zemlji, vjerovatno i u regionu, u kojoj postoji video-nadzor u samim učionicama jeste 14. beogradska gimnazija. Razumljivo je da kamere nadziru školske hodnike i dvorište, ali njihovo prisustvo u učionicama predstavlja grubo kršenje ljudkih prava i sloboda. Zato se kao roditelji pitamo da li našu djecu šaljemo u obrazovno-vaspitnu instituciju ili u kazneno-popravni zavod – navodi se u mejlu zabrinutih roditelja.\nKako objašnjavaju, u početku ni oni sami nisu vjerovali da kamere postoje, sve dok ih đaci nisu razuvjerili fotografijama na kojima se vide kamere.\n– Kada su nam djeca rekla da u učionicama postoje kamere, pomislili smo da im se to učinilo od protivpožarnog ili nekog sličnog uređaja. Pošto su fotografisali kameru, shvatili smo da su učionice ove beogradske gimnazije zaista pod video-nadzorom. Na roditeljskom sastanku postavili smo pitanje s kojim pravom škola snima djecu na časovima bez naše saglasnosti. Razredna je odgovorila da nema nikakve informacije u vezi s tim, a o tome nije obaviješten ni predstavnik u Savjetu roditelja. Telefonskim putem kontaktirali smo direktorku škole koja je rekla da kamere u učionicama nisu u funkciji, ali nije negirala njihovo postojanje. Na konstataciju da je ovo jedina škola u Srbiji u kojoj su učionice pokrivene kamerama, direktorka je odgovorila da je zauzeta i spustila slušalicu. Povodom ovog problema smo se obratili i kabinetu ministra Prosvete, nauke i tehnološkog razvoja, Forumu beogradskih gimnazija, kao i Povjereniku za informacije od javnog značaja i zaštitu podataka o ličnosti. Ukoliko ne bude blagovremene reakcije ovih institucija, nameravamo da pokucamo i na vrada kancelarije zaštitnika građana – navodi se dalje u mejlu.\nMeđutim, ovaj problem kako kažu nije nov, on datira još iz 2014. godine.\n– Da ovaj problem nije nov i da nismo prvi koji na njega ukazujemo, svjedoče novinski tekstovi još iz 2014. godine u kojima je snimanje časova u ovoj gimnaziji ocijenjeno kao ,,nadgledanje zaposlenih“ koji “godinama trpe tihi mobing direktorke“. Nakon što je školi tada naložena deinstalacija video-nadzora u učionicama, kamere su uklonjene samo iz dvije učionice, pored direktorkine kancelarije. Ukoliko nadležne institucije kojima smo se obratili ne budu reagovale, namjeravamo da organizujemo mirne proteste ispred škole kojima bismo skrenuli pažnju javnosti na ovaj problem. Ne želimo da naša djeca pohađaju 14. rijaliti gimnaziju, kako im se vršnjaci iz drugih škola često podsmijevaju – navodi se u mejlu zabrinutih roditelja.\nBlic je kontaktirao direktorku ove gimnazije, ali kako je rečeno ona nije bila u mogućnosti da razgovara, te da će se javiti kasnije.\nPodsjetimo, kada se povela polemika 2014. godine oko video nadzora u ovoj gimnaziji direktora Marija Miletić za Studio B je između ostalog izjavila i “ako je definicija časa da je čas javan, u čemu je problem onda postojanosti kamera?”\nDruštvo BeogradGimnazijavideo nadzor\nGradnja metroa starta 22. novembra "Beograd je na ovaj projekat čekao pola vijeka"\n"Nije mamac, majstor je uvijek dobro plaćen" Pekaru nude platu od 1.000 evra i besplatan stan\nRedovna akcija policije: U Beogradu pronađeno 90 ilegalnih migranata\nDETALJI OTMICE Nikola priznao da je djevojku ugurao u "mercedes", a zbog njene odluke neće ići u zatvor\nČETVORO DJECE NA RESPIRATORU Za život se bori i zaražena beba od šest mjeseci


kultura – Fotkaj KG\n8 oktobra, 2017 8 oktobra, 2017 Petar Miljković\nKragujevac ugostio delegaciju i predstavnike pozorišta za decu iz Šangaja\n5 jula, 2017 6 jula, 2017 Petar Miljković\nU svečanom salonu gradske uprave sa početkom u 12 časova održan je prijem za petočlanu delegaciju iz Šangaja i predstavnike pozorišta za decu. Njih je dočekao Miljan Bjeletić, član gradskog veća za kulturu. Miljan Bjeletić je sa predstavnicima delegacije razgovarao o radu pozorišta za decu u Kragujevcu kao i o mnogobrojnim dosadašnjim uspesima koje je […]\n30 marta, 2017 30 marta, 2017 Petar Miljković\tLeave a comment\nStudenti Filološko-umetničkog fakulteta Univerziteta u Kragujevcu organizovali su, po peti put, manifestaciju pod nazivom Dani kulture studenata FILUM-a. Ove godine, manifestacija je otvorena sa sloganom „Glasam za kulturu“ i trajaće dve nedelje.\nArmuši pokrenuli publiku svojim originalnim zvukom\n19 marta, 2017 19 marta, 2017 Petar Miljković\tLeave a comment\nČlanovi sint pop grupe „Armuši“ nastupili su u Kulturnom centru UMMUS u Kragujevcu. Ovom prilikom, publika je mogla da čuje njihove autorske pesme, jedan novi instrumental i kao i uvek, obrade poznatih sint pop pesama, kojima Armuši uvek daju lični pečat.\n30 aprila, 2016 2 maja, 2016 Petar Miljković\tLeave a comment\nPogledajte fotografije sa predstave „Kamen za pod glavu“, odigrane 27. aprila u svečanoj sali PMF-a.\nIzložba fotografija Marije Đoković\n5 februara, 2016 29 marta, 2016 Petar Miljković\tLeave a comment\n„Karaševci“ je serija dokumentarnih fotografija o istoimenoj nacionalnoj manjini u Rumuniji. Karaševci su južnoslovenski narod, koji se krajem 14. veka doselio u rumunski Banat. Fotografije oslikavaju njihov život u komuni sačinjenoj od nekoliko sela. Pogledajte fotografije sa otvaranja izložbe…